BBCUzbek.com веб-сайтидан фойдаланиш шартлари - BBC 1593太阳集团城一切网址 O'zbek\nБуюк Британия доирасида ва хал?аро ми?ёсда 'bbcuzbek.com' электрон манзилидан ?уйидаги шартлар асосида фойдаланилади: (мазкур веб са?ифада хорижий давлатлардаги интернет фойдаланувчиларининг BBC Worldwide Limited ("BBCW") - Би-би-си тужжорий ?анотининг айрим реклама мазмунидаги са?ифаларига ?ам к?злари тушиши мумкин)\n1. bbcuzbek.com га кириш билан сиз мазкур шартларга риоя этишга рози б?ласиз. Мазкур шартлар bbcuzbek.com дан илк бор фойдаланишингиздан бошлаб кучга киради. Агар сиз ?уйида та?дим этилаётган барча шартларга рози б?лмасангиз, мар?амат ?илиб bbcuzbek.com га кирманг, ундан фойдаланманг ва ?з ижод ма?сулларингизни у билан б?лишманг.\n2. Би-би-си ва?ти-ва?ти билан ?з шартларини ?згартириб туриши мумкин. Шунинг учун мазкур шартларни мунтазам равишда текшириб туришни унутманг. bbcuzbek.com дан давомий равишда фойдаланишингиз янгиланган ёки тузатиш киритилган шартларни ?абул ?илганлигингизни англатади. Агар сиз тузатиш киритилган шартларга рози б?лмасангиз, у ?олда мазкур веб са?ифадан орти? фойдаланманг.\nbbcuzbek.com са?ифасидан фойдаланиш\n3. Сизнинг bbcuzbek.com веб са?ифасидаги материалларни к?чириб босиш, ?айта ишлаш, янгитдан чоп этиш, таржима ?илиш, интернет фойдаланувчиларига бош?ача шаклда та?дим этиш ва улардан шахсий, тужжорий ма?садларда фойдаланишингиз мумкин эмас. Бундан таш?ари сиз bbcuzbek.com веб са?ифасидаги бирор бир нарсани шахсий, нотужжорий ма?садлардан таш?ари, ?айта мослаштириш, ?згартириш ёки ундан бирор бир ижодий иш ?илишда фойдаланмасликка рози б?лишингиз керак б?лади. bbcuzbek.com веб са?ифасидаги материаллардан бош?а бир ма?садларда фойдаланиш фа?ат Би-би-сининг ёзма розилиги асосида амалга оширилади.\n4. Сиз bbcuzbek.com дан фа?ат ?онуний й?лда фойдаланиш, бош?а фойдаланувчиларнинг ?у?у?ларини бузмаслик ва ?згаларнинг веб са?ифага киришларини чекламаслик, бунга т?с?инлик ?илмасликка рози б?лишингиз керак б?лади. Бош?а фойдаланувчиларнинг жи?ига тегиш, уларга ?ала?ит бериш, номуносиб, ?а?орат мазмунидаги хабарларни етказиш ва Би-би-си форумларининг одатий фаолиятига т?с?инлик ?илиш та?и?ланади.\n5. Би-би-си ёки учинчи томонни акс эттирувчи номлар, тасвирлар, логотиплар, шунингдек, уларнинг ма?сулотлари ва хизматлари муаллифлик ?у?у?и, Би-би-си ёки учинчи томоннинг тархи ва савдо белгиларига б?лган ?у?у?лари билан ?имояланган. Мазкур шартларда к?зда тутилмаган ?еч бир нарса Би-би-си, BBCW ёки учинчи томоннинг савдо белгиси, тархи ёки муаллифлик ?у?у?ига имкон берувчи бирор бир рухсатнома сифатида тал?ин этилмаслиги керак.\n6. Би-би-сининг фаолиятида (?ар ?андай матн, фото тасвир, чизма, аудио ва видео материаллар дохил) иштирок этиш билан сиз Би-би-си (дунё б?йлаб ?ар ?андай хизматлари, шу жумладан, хорижий фойдаланувчилар киришга имконли б?лган веб са?ифалари) га улардан текинга, ?зи истаган шакл (амалий ва та?ририй ну?таи назардан мослаштириш дохил) да фойдаланиш кафолатини беришга рози б?лишингиз керак. Муайян шарт-шароитларда Би-би-си уларни ишончли учинчи томон билан б?лишиши ?ам мумкин.\n7. Муаллифлик ?у?у?и сизнинг ихтиёрингизда ?олади ва бизга берган рухсатингиз эксклюзив деб саналмайди, шу сабабдан ?ам улардан бош?аларга ?ам фойдаланишга рухсат бериш дохил ?зингиз истаган шаклда фойдаланишда давом этишингиз мумкин б?лади.\n8. Би-би-си сизнинг ижод ма?сулингиздан фойдаланиши учун унинг ?з ишингиз эканини тасди?лашингиз, материалингиз б??тон мазмунида б?лмаслиги, Буюк Британияда амалда б?лган барча ?онунларга мос келиши , ю?орида тилга олиб ?тилган ма?садларда Би-би-сига фойдаланиш учун бериш ?у?у?ига эга б?лишингиз ва материалингизда номи ошкор б?лиши мумкин б?лган ?ар ?андай шахс ?амда ёши 16 ёшдан кичик б?лганларнинг ота-онаси ёки ?аровчисининг розилигига эга б?лишингиз керак.\n9. Биз одатда сизнинг ижодий ма?сулингизни сизнинг ихтиёрингизга ?араб, ?з исму шарифингиз билан берамиз. Бирок айрим амалий сабабларга к?ра бу ?ар доим ?ам имконли б?лмаслиги мумкин. Би-би-си материалингиз ёки муайян лойи?а юзасидан маъмурий ва ?у?у?ий сабаблар туфайли сиз билан бо?ланиши мумкин. Сиз билан ?ачон ва ?андай ало?ага чи?ишимиз борасида батафсилро? маълумот олмо?чи б?лсангиз, Би-би-сининг "Махфийлик сиёсати" ва ?ар ?андай хос ички шартлари билан танишинг.\n10. Илтимос, Би-би-си билан ба?ам к?рмо?чи б?лган материалингизни ?илаётганингизда ?зингиз ва бош?аларнинг ?аётларини хавф остига ??йманг, таваккалчилик ?илманг ва ?онунга зид иш тутманг.\n11. Агар сиз ю?орида келтириб ?тилган шартлар асосида Би-би-сига ?з ижод ма?сулингиздан фойдаланишга рухсат бермасангиз, мар?амат ?илиб, уларни bbcuzbek.com билан б?лишманг.\n*Агар материалингиз кундалик хабар билан бо?ли? б?лса, Би-би-си уларни уммонортидаги ?амкорлари билан ба?ам к?риши мумкин. Уларнинг барчаси обр?ли хорижий оммавий-ахборот воситалари б?либ, ижод ма?сулингизни бирор бир шаклда ?згартириш ёки уни Буюк Британиядаги бош?а оммавий-ахборот воситаларига беришлари та?и?ланган.\n13. bbcuzbek.com нинг муайян форумларида иштирок этиш ёки унда ?з фикрингизни ?олдириш истагингиз б?лса, у ?олда bbcuzbek.com да ?айддан ?тишингиз керак б?лади. ?айддан ?тиш жараёнининг бир ?исми ?ларо? bbcuzbek.com га берилган ?ар ?андай шахсий маълумот Би-би-си нинг "Махфийлик сиёсати" доирасида т?планади, са?ланади ва фойдаланилади.\n14. Сиз bbcuzbek.com форумларида ?уйида келтириб ?тилаётган Форум ?оидалари асосий фойдаланишга рози б?лишингиз керак б?лади. Мазкур ?оидалар Би-би-сига тегишли барча веб са?ифалар ва хизматларга тааллу?лидир. ?з навбатида, сиз ?зингиз фойдаланаётган муайян веб са?ифанинг ички ?онун-?оидалари билан ?ам танишиб чи?ишингиз лозим, чунки уларда Форум ?оидаларининг ички тартиблари б?лиши э?тимоли ?ам й?? эмас:\n(i) Изо? ?олдириш ?а?ида\n?олдирадиган изо?ингиз одоб доирасидан чи?маган, дидли ва айни мавзуга мос б?лсин.\n?з-?зини ??порувчан, ?а?оратли мазмунда, ?ужумкор тутилишига й?л ??йилмайди: Ёзиб ?олдириладиган изо? ёки шар? конструктив ва хушмуомала б?лиши шарт, пасткаш мазмунда ёки нотинчлик келтириб чи?ариш ма?садини к?зламаган б?лиши лозим.\n?онунга зид, нома?бул мазмундаги ёзувлар мумкин эмас: ?онунга зид, бехавотирликка сабаб б?лувчи, обр?-эътиборни т?кадиган, суистеъмол этадиган, та?дид уй?отувчи, зиён етказадиган, ахло?сиз, ?аддан зиёд очи? ша?воний, жинсий ёки ир?ий ?а?оратли ёки бош?а нома?бул материаллар ?абул ?илинмайди.\nХушмуомала б?линг: боиси bbcuzbek.com веб са?ифасидан турли ёшдаги инсонлар фодаланишади.\nСпамсимон ёки му?окама мавзусига ало?аси й?? материалларга й?л ??йилмайди: Биз бир хил ёки ?хшаш мазмундаги изо?-шар?ларнинг к?п марта тар?атилишига рухсат бермаймиз. Илтимос, ?зингизнинг изо?-шар?ингизни бир му?окамадан бош?асига й?лламанг, ёки бир мавзуда му?окама кетаётган форумга ало?аси й?? материални жойлаштирманг.\nЭълон ёки реклама мазмунидаги материаллар та?и?ланади.\nОлдиндан ошкор этилишига й?л ??йилмайди: Мисол учун ?али телевидениеда намойиш этилмаган фильм сюжети мавжуд материал эълон ?илинмайди.\nСа?ифа ?збек тилида б?лгани учун бош?а тилдаги изо? ёки шар?лар ?чириб ташланади.\nБош?анинг номидан фойдаланиш мумкин эмас.\nТахаллус ёки фойдаланувчининг номи номаъ?ул (??пол, ?а?оратли ва ?оказо) б?лмаслиги шарт.\nURL(Интернет са?ифалар манзил)ларига уланиш(линк)ларнинг эълон этилишига рухсат этилмайди. Агар сиз му?окама мавзусига ало?адор Интернет са?ифасини билсангиз, форум модераторини бохабар этинг. Агар модератор ма?садга мувофи? топса, у эълон ?илиниши мумкин.\nШикоят тизимини суистеъмол ?илишга рухсат этилмайди. Шикоят тизимини такрор-такрор суистеъмол ?илаётган иштирокчи р?йхатдан ?чирилади.\nБир неча номларда форум иштирокчиларига хала?ит ?илиш ёки бош?а фойдаланувчиларнинг ?ашига тегилишига й?л ??йилмайди.\nБарча иштирокчилардан ?зларининг ?а?и?ий электрон почталари манзиллари билан р?йхатдан ?тишлари талаб этилади. Бу иштирокчига форум модерациясига тааллу?ли электрон мактублар юбориб турилиши мумкин.\nАгар кимдир бош?а бировнинг электрон почтаси билан ёхуд ва?тинчалик электрон почта манзили билан р?йхатдан ?тса, бу иштирокчи ого?лантиришсиз р?йхатдан ?чирилади. Агар кимдир мавжуд б?лмаган электрон почта манзилидан фойдаланаётганини ани?ласак, биз бундай иштирокчидан ?а?и?ий маълумот талаб ?иламиз.\nБи-би-си кимнингдир Прокси IP(Internet Protocol манзил)дан фойдаланиб, бир неча Би-би-си форуми иштирокчиси сифатида к?ринишга уринаётган иштирокчи ёки бир мамлакатда туриб, ?зини бош?а мамлакатдан ?илиб к?рсатаётган иштирокчини р?йхатдан ?чириш ?у?у?ини ?зида са?лаб ?олади.\nБиз сизга ?зингизга тегишли ёки бош?а бировники б?лган ?ар ?андай маълумотлар(мисол учун, яшаш манзили, телефони ёки мобил телефони, э-мейл манзили ёки кимнидир таниб олишга имкон берадиган ?ар ?андай маълумот)ни ошкор этмасликни масла?ат берамиз. Бу ?зингизнинг ва бу ердаги хизматлардан фойдаланаётган ?ар бир инсон хавфсизлиги учун му?имдир.\n(iv) ?у?у?ий талаблар:\nСиз bbcuzbek.com веб са?ифасига бирор бир шаклдаги ту?матона ва ?онунга зид изо?-шар?ни юбориш ?у?у?ига эга эмассиз. Бу нарса ?ар ?андай матн, сурат, видео ва/ёки аудио материалга тааллу?ли. Но?онуний амалларни бажариш ёки шу ма?саддаги хабарларни юбориш ?атъий та?и?ланади.\nСиз ?зингиз ?олдирган изо?, ма?ола ва суратларга муаллифлик ?у?у?ига эгасиз. Биро? шу билан бирга сиз ?уйидаги шаклда Би-би-сига бу ?у?у?ларингизни беришга розилик берасиз. Сиз Би-би-си ёки учинчи шахснинг муаллифлик ?у?у?и билан бо?ли?, савдо белгисига тегишли ?у?у?лари, касбий сирлари, шахсий ?аётига тааллу?ли ?у?у?лари, шахс ва мулкий ?у?у?ларини бузиш, но?онуний ?злаштириш ва камситишга ?а??ингиз й??.\n(v) Агар сиз 16 ёшдан кичик б?лсангиз:\nСиздан ?зингиз ёки бош?а бировга тегишли бирорта ?ам шахсий маълумотнинг(мисол учун, мактаб номи, телефон ра?ами, ё ?зингизнинг т?ли? исм-шарифингиз, уй ёки электрон почтангиз манзили)ни ошкор этмаслик талаб ?илинади.\n(vi) Агар сиз форум ?оидаларини бузсангиз:\nАгар иштирокчи сифатида бу ерда тилга олинган талаб ва ?оидаларни бузсангиз, сизга электрон мактуб юборилади ва нега сизнинг изо? ёки шар?ингиз рад этилгани ёхуд та?рир ?илингани хабари берилади. Ушбу электрон мактубда ?оидаларни бузишнинг давом эттирилиши сизнинг иштирокчи сифатида сизга нисбатан чора к?рилишига олиб келиши мумкинлиги ?а?ида ого?лантириш ?ам берилади.\nБу чора сиз юборган ?ар ?андай изо?-шар? веб са?ифага ??йилишидан илгари текшириб к?рилиши, сизнинг би-би-си форуми иштирокчиси сифатида ва?тинча ёки доимий р?йхатдан ?чирилишингиз сингари амалларни к?зда тутиши мумкин.\nСиз Би-би-сининг ?ар ?андай веб са?ифасига ?а?оратли ё нома?бул изо?-шар? юборсангиз ёхуд тар?атсангиз ва Би-би-си бу каби ?з-?зини тутишни жиддий ва/ё такрорланаётган деган ?арорга келса, Би-би-си бундай ?у?у?бузарликка чек ??йиш ма?садида ?зида мавжуд барча маълумотларни ишга солиши мумкин. Бу амаллар тегишли учинчи томонлар, мисол учун сизга иш берувчи, сизнинг мактабингиз ёхуд электрон почтангиз провайдерига ?у?у?бузарлик ?а?ида ахборот беришни ?ам назарда тутиши мумкин.\nБи-би-си ?ар ?андай изо?-шар?ни ?чириб ташлаш, ?ар ?айси иштирокчига нисбатан ?ар ?андай ва?т, ?ар ?андай сабаб билан чора к?риш ?у?у?ини ?зида са?лаб ?олади.\n15. bbcuzbek.com веб са?ифасида эълон ?илинган изо?-шар?ларнинг аксарини жамоатчилик вакиллари ёзадилар. Бу ну?таи-назарлар муаллифларники ва Би-би-си жамоатчилик вакиллари ?олдирган ?ар ?андай фикр ёхуд bbcuzbek.com ор?али танишиш имкони б?лган ?ар ?андай учинчи томон фикрлари учун жавобгарликни ?з зиммасига олмайди. bbcuzbek.com веб са?ифасида учинчи томон веб-са?ифасига уланиш берилиши Би-би-си томонидан ?ша томонни маъ?уллашни англатмайди. Ва ?ша сайтлардан фойдаланиш ?ар бир шахснинг ?зига ?авола ва ?ша шахснинг ?зи бунинг учун масъулдир.\n16. bbcuzbek.com веб са?ифасидаги ?ар ?андай материаллар, шу жумладан, ?ар ?андай ахборот, исмлар, суратлар, акслар рамзлар ва Би-би-сига тааллу?ли белгилар, Би-би-си ма?сулотлари ва хизматларига ало?адор белгилар "?АНДАЙ Б?ЛСА ШУНДАЙ" ва "МАВЖУД" тамойили асосида та?дим этилади. ?онун билан рухсат этилган даражада Би-би-си барча вакиллик ва кафолатни со?ит ?илади, булар жумласига назарда тутилган ?они?арли сифат учун кафолат, муайян ма?садлар учун яро?лилик, ?у?у?ни бузмаслик, мослик, хавфсизлик ва ани?лик тамойиллари киради. Би-би-си веб са?ифа ёки бош?а ?ар ?андай материалнинг ?з муддатида б?лиши, ни?оясига етказилиши ёхуд бажарилиши учун кафолат бермайди. Айни пайтда биз Би-би-си томонидан та?дим этилган барча материалар эълон ?илинган ва?тида т??ри эканига кафолат беришга интилиш билан бирга ?ар ?андай хато, нот??ри маълумот учун Би-би-си масъулиятни ?з зиммасига олмайди.\n17. Бу шартлар Би-би-сининг исботланган бепарволиги туфайли юз берган ?лим ёки олинган жаро?ат учун Би-би-си масъулиятини чекламайди ёки со?ит ?илмайди. Би-би-си ?еч ?ачон ?уйидаги й??отишлар(бу й??отишлар атайдан ?илинган-?илинмагани, башорат ?илиш мумкин б?лган-б?лмагани, аён б?лгани-б?лмаганидан ?атъи назар) учун жавобгар б?лмайди: (a) маълумотларнинг й??отилиши; (b) даромад ёки кутилаётган фойдани й??отиш; (c) бизнесдан ажралиш; (d) имкониятдан ажралиш; (e) яхши ният ёки обр?нинг т?килиши; (f) учинчи тараф томонидан содир этилган й??отиш; ёки (g) bbcuzbek.com дан фойдаланиш натижасида ?андай амал б?лишидан ?атъи назар юзага келган ?ар ?андай т??ридан-т??ри б?лмаган, манти?ий келиб чи?адиган махсус ёки намунавий й??отиш.\n18. Би-би-си bbcuzbek.com веб са?ифаси фаолиятда узилиш б?лмайди ё хатолардан холи б?лади, ани?ланган дефектлар тузатилади, ёки bbcuzbek.com ёки унга бо?ланиш имконини берадиган сервер вирус ёки дастурий хатолардан холи б?лишига кафолат бермайди. Сизнинг маълумотларингиз ва ма?сулотингиз ани? б?лиши учун зарур махсус талабларингизни ?ондириш учун зарур амалларни бажариб туриш ва вирусларни текшириб туриш(шу жумладан, вирусга ?арши дастурлар ва бош?а хавфсизлик ма?садидаги текширувларни амалга ошириш) учун ?зингиз маъсул эканингизни эътироф этишингиз талаб ?илинади.


Хушхабар: «Динамо»да янги ҳомий ва испаниялик мураббийлар пайдо бўлиши мумкин - zarnews.uz\nСуперлигадаги юришини тўхтатган Самарқанднинг «Динамо» жамоасига Испаниядан мураббий келиши ва «Al Maktoum» фонди жамоанинг титул ҳомийсига айланиши мумкин, дея хабар бермоқда «Tribuna.uz» интернет нашри.\nВилоят ҳокими Э.Турдимов испаниялик мутахассислар билан ўтказган музокаралардан сўнг клубга испаниялик мураббийларнинг иш бошлашига розилик билдирган. Шунингдек, БАА амири Муҳаммад ибн Рашид Ал Мактумга тегишли «Al Maktoum» фонди ҳам Самарқандда футболни ривожлантириш лойиҳасини амалга оширишга қизиқиш билдирган. Мазкур фонд Мадриднинг «Реал» клуби билан ҳамкорликда Самарқанднинг «Динамо» клубига Испаниядан мураббий юбориш билан бирга улар маошининг ярми ҳам тўлаб берилади.\nКелишувга кўра «AI Maktoum» фонди вакиллари февраль ойида келиб «Динамо» бош жамоаси ва клуб академияси фаолияти билан яқиндан танишади. Айнан мана шу ташриф вақтида қўшимча шартномалар ҳам имзоланиши мумкин. «Al Maktoum» фонди Самарқанднинг «Динамо» клубига титул ҳомийси бўлиши ҳам истисно қилинмаяпти.\nҒолиб «Динамо» Қаршида “ботқоқ”қа ботдими?\n«Динамо»га янги бош мураббий тайинланди


Имом Ибн Касир – моҳир муфассир (1-қисм) | Azon.uz - Ахборот-таҳлилий портал\nИмом Ибн Касир – моҳир муфассир (1-қисм)\n1225 05:00 13.08.2021\nИмом Ибн Касир ислом оламидаги улуғ муфассирлардан бири эди. У кишининг “Тафсир Ибни Касир” асарлари ўз йўналишидаги бебахо манбаалардан ҳисобланади.\nАсл исмлари Абул Фидо Исмоил ибн Умар ибн Касир ал-Бусравий аш-Шофеъий ад-Дамашқий. Ҳижрий 700 йилда Сурияда, Бусро шаҳридаги “Маждал” қишлоғида туғилганлар. Оталари Бусро шаҳридан, оналари эса Маждал қишлоғидан эди.\nИбн Касир илмий муҳитдаги хонадонда улғайган. Зеро, оталари масжидда хатиб бўлган. Ибн Касир 4 ёшлик пайтларида оталари Хатиб Шиҳобуддин вафот этган ва шу сабабли туғишган акаларининг қўлида тарбия топганлар. Ибн Касир ўз акалари ҳақида: “У бизга ҳам ака, ҳам дўст, ҳам ҳамроҳ эди”, деганлар. Оталарининг вафотидан кейин оилавий Дамашқ шаҳрига кўчиб ўтиб, “Нурий” мадрасасининг яқинига жойлашишди. Бу вақтда бўлажак олим 5 ёшда эди.\nИбн Касир дастлаб Ибнул Фаркаҳ номи билан машҳур Шайх Иброҳим ал-Фазозийдан сабоқ олган. Кейинчалик эса Дамашқда Исо ибн Матъам, Аҳмад ибн Абу Толиб, Қосим ибн Асокир, Ибн Шерозий, Исҳоқ ибн Амадий, Муҳаммад ибн Зирод каби олимлардан дарс олди. Асосий илмларни эса машҳур “Таҳзийб ул-Камол” асарининг муаллифи Абул Ҳажжождан олади. Абул Ҳажжож Ибн Касирнинг истеъдоди ва хулқини кўриб, унга ўз қизини турмушга беради. Ибн Касир машҳур олим Ибн Таймия ҳузурида ҳам кўп муддат таҳсил олган.\nУ кишининг эътиқодлари борасида салафийлар ва ашъарийлар орасида тортишув мавжуд. Ашъарийлар Ибн Касирни Ашъарий эътиқодида бўлган дейишади. Сабаби Ҳофиз Ибн Ҳажар ал-Асқалоний “Дурар ул-Камина” китобида Ибн Касир ва Ибн Таймия ўртасидаги суҳбатни зикр қиладидар. Унга кўра, Ибн Касир Ибн Таймияга: “Сиз мени ёқтирмайсиз, чунки мен ашъарийман”, деганлар. Ибн Таймия эса: “Агар сиз сочингиздан оёғингиз учигача ашъарийман десангиз ҳам, устозингиз Ибн Таймия бўлгани учун (ўзларини назарда тутмоқдалар) бу гапингизга одамлар ишонмайдилар”, деб жавоб берганлар.\nСалафийлар эса Ибн Касир салафий эътиқодида бўлган деб даъво қиладилар. Бунга далил қилиб эса асосан у киши Ибн Таймиянинг шогирди бўлганлигини айтишади.\nИмом ибн Касирнинг шайхлари:\n• Қуръон илмида 730 ҳижрий йилда вафот этган Ибн Ғайлон Баълабаккий ал-Ҳанбалий.\n• Қироат илмида ҳижрий 724 йилда вафот этган Муҳаммад ибн Жаъфар ал-Лаббод.\n• Наҳв илмида 723 йилда вафот этган Зиёуддин Зарбандий.\n• 723 ҳижрий йилда вафот этган Ҳофиз ибн Асокир.\n• Тарих илмида 739 ҳижрий йидла вафот этган ал-Барзалий.\n• 727 йилда вафот этган ибн Замалконий.\n• 726 йилда вафот этган Ибн Қозий Шиҳба.\n• 727 йилда вафот этган Ибн Таймия.\n• Ҳофиз Абу Абдуллоҳ Муҳаммад ибн Аҳмад аз-Заҳабий.\n• Шайх Абу Исҳоқ Иброҳим ал-Фазорий.\n• Имом АлоуддинМуҳаммад ал-Қосим ал-Барзали.\n• Шайх Шамсуддин Абу Наср Муҳаммад аш-Шерозий.\n• Шайх Шамсуддин Муҳаммад ал-Асбахоний.\nИмом ибн Касирнинг шогирдлари:\n• Ҳофиз Алоуддин ибн Ҳожий аш-Шофеъий.\n• Муҳаммад ибн Муҳаммад Ҳизр ал-Қураший.\n• Шарофиддин Масъуд ал-Антокий ан-Наҳвий.\n• Қироат илми шайҳларидан бўлган Муҳаммад ибн Абу Муҳаммад ибн ал-Жазарий.\n• Ўз ўғиллари Муҳаммаб ибн Абу Муҳаммад ибн Исмоил ал Касир.\n• Ибн Абул Иъзз ал-Ҳанафий.\n• Ҳофиз Абул Маҳосин ал-Ҳусайний.\n• Ҳофиз Зайниддин ал-Ироқий.\n• Имом Зайлаъий.\nИмом ибн Касирнинг ёзган асарлари:\n• “Тафсиру Ибни Касир” номи билан машҳур бўлган “Тафсиру Қуръонил Карим”. Бу асар Имом Ибн Касирнинг шоҳ асарларидан ҳисобланади.\n• “Ал-Бидоя ван Ниҳоя”. Бу асар борлиқнинг яратилишидан тортиб ҳижрий саккизинчи асргача бўлиб ўтган тарихий воқеаларни ўз ичига олади.\n• “Ат-Такмил фи жарҳ ва таъдил ва маърифати сиқоти ваз зуъафаи вал мажаҳил”. Бу асар “Санадлар жамланмаси” номи билан билан машҳур.\n• “Ал-Боис ул-Ҳасис фи ихтисору улум ул-ҳадис”. Бу асар Ибн Салоҳга тегишли “Муқаддима”нинг қисқартирилган шакли ҳисобланади.\n• “Жомеъ ус-сунан вал масонид”.\n• “Шарҳул Бухорий”. Бу китоб Саҳиҳ ул-Бухорийнинг шарҳи бўлиб, афсуски, бизгача етиб келмаган.\n• “Сийратун Набавия”.\n• “Китабу табақотуш Шофеъийя” ва бошқалар\nМуҳаммадсодиқ Абдуолимов тайёрлади\nИмом Ибн Касир муфассир Махсус Илм\nИмом Ибн Касир – моҳир муфассир (2-қисм)\n866 05:05 14.08.2021


Мисрда тартибсизликлар тингани йўқ - BBC Uzbek - Dunyo\nМисрда тартибсизликлар тингани йўқ\nСўнгги янгиланиш 27 январ 2013 - 11:34 GMT\nМиср пойтахти Қоҳирада 26 январдан 27 январга ўтар кечаси тартибсизликлар тўхтамаган, Порт Саид шаҳрида бир кун олдинги зўравонликларда нобуд бўлган 30 дан ортиқ инсоннинг дафн маросими якшанба кунига режаланган.\nПорт Саид шаҳридан бўлган 21 футбол ишқибозига маҳкама томонидан ўлим жазоси ҳукми эълон қилингани тартибсизликлар келиб чиқишига олиб келди.\nПойтахт Қоҳирада намойишчилар шаҳарнинг муҳим кўприкларидан бирини тўсиб қўйганлар, автомобилларга ўт қўйганлар.\nПолициянинг юзини ниқоблар билан тўсиб олган намойишчилар билан тўқнашишларига тўғри келган.\nМухбирларга кўра, Таҳрир майдони атрофида ҳавони кўздан ёш сиздирадиган газ ҳиди тутиб кетган.\nФутбол ишқибозларига ўлим жазоси Президент Муҳаммад Мурсийга қарши намойишларга айланиб кетган.\n26 январ куни Қоҳирадаги маҳкама ўтган йили февралида 74 инсон ўлимига олиб келган Порт Саиднинг "Ад-Масрий" жамоасининг 21 ишқибозига ўлим ҳукмини эълон қилган.\nҲукм эълон қилиниши билан норозиликлар бошланиб кетган.\nМухбирларнинг ёзишларича, стадиондаги тартибсизликлар ё полициянинг ўзи ёки собиқ президент Ҳусни Муборакнинг тарафдорлари томонидан уюштирилганига аксар мисрликлар ишонадилар.\nҚоҳиралик ишқибозлар агар адолат қарор топмаса, кенг миқёсда тартибсизликлар ташкил қилишлари билан огоҳлантирган эдилар.\nПорт Саид шаҳри аҳолиси эса ўз ҳамшаҳарларига бундай қаттиқ жазо тайинланишини сиёсий сабабларга асосланган, деб ишонмоқдалар.\n"Тартибсизликларнинг олдини олиш мақсадида ҳукумат бизнинг болаларимизни қурбон қилди", деб айтган порт саидлик Ашраф Саид "Франс Пресс" ахборот агентлиги мухбирига.\nҲукмдан сўнги Порт Саид шаҳриликлар полиция идораларига ҳужум қилганлар, кўчаларда автомобил ғилдиракларини ёққанлар.\nҚариндошлари шаҳардаги қамоқхонада сақланаётган футбол ишқибозларини озод қилмоқчи бўлиб қамоқхонага ҳужум қилганлар.\nУларга қарата ўт очилган.\nШифокорларга кўра, ҳалок бўлган 30 дан ортиқ одамнинг ҳаммасига ўқ теккан.\nБутун шаҳарни отишма овози қоплаб кетган, дўконлар ва бизнеслар ёпилган.\n"Тез ёрдам" машиналари ярадорларни шифохоналарга етказишга шошилган, масжидларда ярадорлар учун қон топшириш илтимос қилинган.\nХавфсизлик манбаларидан бири оломон икки полиция идорасига ҳужум қилиб, у ерда сақланаётган 25 кишини озод қилгани, қурол-яроғни қўлга киритганлари ҳақида хабар қилган.\nТартибни сақлаш учун Порт Саидга ҳарбий қўшинлар жойлаштирилган.\nМухолифат Президент Мурсийдан тартибсизликларга чек қўйишнинг "кенг миқёсли" чорасини кўришни талаб қилмоқда, акс ҳолда яқинлашиб келаётган парламент сайловини бойқот қилиши билан таҳдид қилган.\nПрезидент Муҳаммад Мурсий раҳбари ҳисобланадиган Миср миллий мудофаа кенгаши осойишталикка ҳамда сайлов масаласида "мустақил миллий сиёсатчилар" билан мулоқотга чақирган.\nМисрда футбол ишқибозларига ўлим жазоси берилди\nМиср тартибсизликларда ҳалок бўлганларга мотам тутмоқда


Galaxy S8 кўз катарактасига сабаб бўлиши мумкин - Terabayt.Uz\nSamsung Galaxy S8 смартфони кўзнинг кўриш қобилияти билан боғлиқ жиддий муаммоларни келтириб чиқариши мумкин. Хусусан, флагман фойдаланувчилари оммавий равишда флагмандаги кўзнинг пардасини текширувдан ўтказувчи сканердан фойдалангач, кўз қисмида ачишни, бош оғриғи ва бош айланишини пайқашганини маълум қилишмоқда.\nШу сабабли, кўпчилик фойдаланувчилар смартфондаги бу функцияни ўчириб, ундаги анъанавий бармоқ изларини олувчи биометрик сканердан фойдаланишни афзал кўришмоқда. Samsung вакиллари эса бу шикоятларни рад этиб, технологиянинг хавфсиз эканини айтишган.\nБироқ, тиббий тадқиқтолардан маълум бўлишича, кўз пардасидаги оқсил инфра-қизил нурга таъсирчан. Galaxy S8’нинг кўз сканеридан тарқаладиган нурланиш кўзнинг гавҳарига салбий таъсир кўрсатар экан. Натижада, сканердан мунтазам ва тез-тез фойдаланиш кўзнинг катаракта хасталиги билан оғриши ва бошқа касалликларга чалиниши хавфини оширади.\nGalaxy S8’нинг аксарият фойдаланувчилари кўз орқали тизимга кириш хавфсизлик нуқтайи назаридан ишончли эканига шубҳа қилишмоқда. Бир муддат аввал ҳаккерлар гуруҳи Samsung Galaxy S8’нинг кўз пардаси сканерини рангли принтер ҳамда контакт линзаси ёрдамида тайёрланган кўзнинг инфрақизил сурати орқали алдашга муваффақ бўлишган эди.


Ғоясиз бош вазир: Медведев ҳукумат раиси бўлган вақтда нималар билан ёдда қолди? — Sof.uz\nЖАҲОН 30,593,820 22,245,962 953,931\nҒоясиз бош вазир: Медведев ҳукумат раиси бўлган вақтда нималар билан ёдда қолди?\n17.01 09:57 1376 Таҳлил\nДмитрий Медведев бошчилигидаги Россия ҳукумати 2020 йил 15 январ куни истеъфога кетди. Бу президент Владимир Путин олдинда турган конституциявий ўзгаришлар ҳақида Федерал мажлисга (парламентга) мурожаат қилганидан кейин рўй берди.\n“Биз, Россия Федерацияси ҳукумати сифатида мамлакатимиз президентига барча керакли қарорларни қабул қилиш учун имкон беришимиз керак. Ва мана шундай шароитда мен Россия Федерацияси ҳукуматининг ҳозирги таркиби истеъфога чиқиши тўғри бўлади, деб ҳисоблайман”, деди Медведев ўз қарорини изоҳлар экан.\nМедведев бош вазирлик курсисини 2012 йилда ўзининг президентлик муддати тугаганидан бери эгаллаб келади. У учун энди янги – Хавфсизлик кенгаши раҳбарининг мудофаа қобилияти бўйича ўринбосари лавозими ташкил қилинади. Янги ҳукуматга бошчилик қилишни эса Путин Федерал Солиқ Хизмати (ФХС) раҳбари Михаил Мишустинга таклиф этди.\nМедведев бош вазир сифатида нималар билан ёдда қолди?\nДмитрий Медведев бутун бош вазирлиги даврида Путиннинг "сояси" бўлиб келди\nДмитрий Медведев ҳали ўзи президент бўлган 2011 йил сентябридаги “ўрин алмашиш”даёқ бош вазир ва мамлакатдаги иккинчи шахс мақомини олиб улгурган эди. Ўшанда “Единая Россия”нинг съездида Медведев иккинчи муддатга номзодини қўймаслиги ва президентлик сайловларида Владимир Путинни қўллаб-қувватлашини айтганди.\nМедведевнинг президентлик лавозимини яна қайта эгаллашдан бош тортиши эркинлаштириш ва замонавийлаштириш сиёсасати давом этишини кутганларда умидсизлик кайфиятини келтириб чиқарган ва 2011-2012 йилларда ўтган оммавий намойишларга асос бўлиб хизмат қилганди. Медведевнинг обрўси тезда тушиб кетди ва унга “бечора” деган ном қўйилди.\n“2011 йилдаги “ўрин алмашиш” ҳам Путиннинг, ҳам Медведевнинг таржимаи ҳолида доғ қолдирди. Тўғри, бу Медведевга кўпроқ тегишли бўлди”, дейди сиёсатшунос Глеб Павловский.\nБошқа бир сиёсатшунос Алексей Макаркинга кўра, Медведев Кремлдан кетгач, “ислоҳотчи” ва “эркинлик қаҳрамони” имижидан тезда маҳрум бўлди.\n“Биринчи бош вазирлик – ғарбга мойил сиёсатчининг буюк давлатчилик орзусидаги мансабдорга эврилиши бўлди. 2012 йили у ҳали президент ва ислоҳотчи эди. Аммо фаолиятини буюк давлатчилик уринишлари ва ғарб санкцияларига қарши кураш билан тугатди”, дейди Макаркин.\n“Медведев бутун бош вазирлиги даврида қачондир Путиннинг эҳтимолий меросхўри бўлиш мақомини сақлаб турди. Бироқ унинг Хавфсизлик кенгаши раисининг ўринбосари деган “фахрий ва мустақил бўлмаган” лавозимга тайинланиши шуни англатадики, Медведевни 2024 йилдан кейин Россияни бошқарадиган одам сифатида кўришмайди”, деб қўшимча қилади Макаркин.\nМедведев ҳукуматининг энг ёқимсиз қарорларидан бири 2018 йил ёзида эълон қилинган пенсия ёшини кўтариш ҳақидаги эълони бўлди. Ҳукумат ўшанда эркаклар учун пенсия ёшини 60 дан 65 ёшга, аёллар учун эса 55 дан 60 ёшга кўтаришга қарор қилди.\n“Капитал” консалтинг фирмасининг бош иқтисодчиси Евгений Надоршиннинг фикрига кўра, пенсия ёшини кўтариш кўзда тутилган қарорнинг аксар қисмини президент ва унинг маъмурияти ишлаб чиққан. Шунга қарамай, Путин қарорни қабул қилишдан ўзини четга олди, унинг натижасида келиб чиққан норозилик тўлқинининг асосий зарбаси эса вазирлар маҳкамасига тўғри келди.\nОхир-оқибат Медведевнинг бош вазирлиги айнан халқнинг норзилигини қўзғаган пенсия ислоҳотлари билан эсда қолади, деб ҳисоблайди Россия Иқтисодиёт Мактаби раҳбари Олег Шибанов.\nПенсия ёшини кўтариш ҳақидаги қарор бутун Россия бўйлаб оммавий намойишларга олиб келди. Медведевнинг шахсий рейтинг тушиб кетди ва бугунгача тикланмади – “Фонд Общественное Мнение / ФОМ” (“Ижтимоий фикр фонди”) ўтган йил декабрида ўтказган сўнгги сўровномада 61% россиялик бош вазирга ишонмаслигини билдирди.\n“Пенсия ислоҳотидан кейин ҳукумат оммабоплигини йўқотди – унинг истеъфо беришини хоҳловчилар сони истеъфо беришини хоҳламайдиганлар сонидан ошиб кетди. Медведев шахси эса ҳукуматга нисбатан йирик миқдордаги салбий муносабатларга нишон бўлди”, дейди “Левада-центр” социологи Денис Волков.\n“Ғоясиз” инсон ва техник фигура\nДмитрий Медведевнинг ҳукумати президентнинг кўрсатмаларини бажарадиган, аммо ҳақиқий сиёсий таъсирга эга бўлмаган муассаса сифатида эсда қолди.\n“Медведевнинг бош вазирлиги бу – ўз мавқеларидан кетма-кет чекиниш бўлди. У ўзининг жамоаси – на вазирлар, на тадбиркорларнинг ғояларини ҳимоя қилди. Авторитар режим ичида ҳаёт кечираётган россияликлар ўз қарашларига, нуқтаи назарига эга бўлган вазирлар маҳкамасига бошқаларга қараганда кўпроқ муҳтож эди. Медведев эса ҳеч қандай нуқтаи назарни намойиш қилмади”, дейди сиёсатшунос Глеб Павловский.\nПавловскийга кўра, Медведев ҳукуматнинг сиёсий куч ва ижро ҳокимиятининг энг юқори бўғини сифатидаги аҳамиятини пасайтириш “вазифаси”ни амалда якунлаб қўйди: “Унинг даврида ҳукумат тўлалигича сиёсатдан узоқлашди ва баъзида президентнинг, баъзида эса яна кимнингдир буйруқларини бажарувчи техник жамоага айланиб қолди”.\nМедведевнинг ҳукумати иқтисодий ўсишдан кўра барқарорлик билан кўпроқ эсланади, деб ҳисоблайди иқтисодчилар. Бу ҳақиқатдан ҳам шундай: сўнгги йилларда Россия иқтисодиётининг ўсиш суръатлари пасая бошлади, ҳукумат эса уни кўтаришга деярли муваффақиятси равишда уриниб кўрди. Оқибатда, аҳолининг даромадлари деярли беш йил давомида қуйига тушиб борди.\n“Менинг фикримча, бу ҳукумат мавжуд вазиятни сақлаб туриши учун шундай бўлиши керак эди. Яъни, бу макроэкономик барқарорликни таъминловчи ҳукумат бўлди. Бу ҳукумат иқтисодий ўсишни таъминлайдиган ҳукумат эмас эди”, дейди “Алфабанк”нинг бош иқтисодчиси Наталия Орлова.\nҲукумат қандайдир силжишларга эришмоқчи бўлди, аммо ҳақиқий ўзгаришларга имкон тополмади. Иқтисодий ўсиш даражасини ошириш мақсадини уддалаб бўлмади”, дея қўшимча қилади Олий Иқтисодиёт Мактаби Тараққиёт маркази раҳбари Наталя Акиндинова.\n“Медведевнинг ҳукуматда ишлагани амалда бирон натижа билан ёдда қолмаяпти. Фақат президентлик даври оқланмаган умидлар билан эсда қолганди. Бош вазирлиги эса ёдда қолмади – агар Навалнийнинг суриштирувларини истисно қилсак, албатта”, дейди сиёсатшунос Аббос Галлямов.\n“У сизга Димон эмас”\n2017 йил мартда Алексей Навалнийнинг Коррупцияга қарши кураш фонди бош вазирнинг мол-мулклари ва маблағлари ҳақида сўз борган “У сизга Димон эмас” (“Он вам не Димон”) суриштирув-филмини тақдим этди. Филм номи Дмитрий Медведевнинг матбуот котиби Наталя Тимакованинг гапидан иқтибос сифатида олинган. У ижтимоий тармоқлардаги изоҳларда ҳукумат раҳбарига нисбатан “Димон” деб мурожаат этилганидан шикоят қилиб “У сизга Димон эмас” (“Он вам не Димон”) деб айтганди. Ушбу филмнинг намойиш этилиши Москвада оммавий намойишларга ва бутун Россия бўйлаб норозилик ҳаракатларига сабаб бўлди.\nХакерлар Медведев фойдаланадиган электрон почтани бузиб кирганидан кейингина Навалний ушбу суриштирувни амалга оширишга муваффақ бўлди. Медведев бу почта орқали Интернет дўконларга буюртма берган. Буюртмалар йўналиши Владимир Дяченко номига олиб чиқди. Навалнийнинг фикрича, бу одам “Медведевнинг махфий маблағлари”ни бошқарган.\n"У сизга Димон эмас" филми чиққанидан кейин турли шаҳарларда бош вазирга қарши намойишлар бўлиб ўтди\nСуриштирувга кўра, Медведев фойдаланади деб тахмин қилинган кўчмас мулкларга бир қатор хайрия фондларига тегишли бўлган. Уларнинг катта қисмини эса бош вазирнинг курсдоши Иля Елисеев бошқарган.\nБу фондлардан бирига миллиардер Алишер Усмонов Москва атрофидаги қиммат Рублёвка мавзесидан 4,3 гектар ер ва 5 миллиард рубл ҳадя қилган.\nСуриштирув муаллифлари тасдиқлашича, бу фонд учун Курск вилояти Мансурово қишлоғида бир ер расмийлаштирилган. У жойда 240 минг квадрат метр майдонда қўрғон қурилган, уйнинг ўзи 1 500 квадрат метрни эгаллаган, иккита вертолёт қўниш майдончаси, ҳовуз ва спорт корти мавжуд.\nАнапа шаҳри атрофидаги 200 гектарлик узумзор, Сочидаги нархи 2,5 дан 7 миллиард рублгача баҳоланган тоғ-чанғи курорти ҳам ушбу фонд номига расмийлаштирилган.\nМедведевнинг курсдоши Елисеев номи Кипр оффшорларида ҳам учрайди. Коррупцияга қарши кураш фондининг аниқлашича, у Кипрда иккита яхта ва Италиянинг Тосканасида вино ишлаб чиқарадиган заводга эга.\n“Бир қарашда ўзаро боғлиқ бўлмаган ўнлаб юридик шахслар (фирма ва компаниялар) аслида умумий ходимлар ва манзилларга эга, кўплаб кўчмас мулклар бир кишининг номига расмийлаштирилган бўлиб чиқади”, деб ёзганди Навалний. Унинг фикрича, Медведев бу тизимдаги барча нарсани бирлаштирувчи асосий шахс бўлиши мумкин.\nБош вазирнинг ўзи Коррупцияга қарши кураш фондининг суриштирувларини “балчиқ” деб атаган. “Ҳар хил балчиқ, ёлғонларни олиб йиғишади. Менга, менинг танишларимга турли хил мен умуман номини эшитмаган одамларни боғлашади. Аллақандай, мен умуман бормаган, номини ҳам эшитмаган жойларнинг суратларини, қоғозларни, кийимларни йиғишади-да, кейин бир маҳсулот тайёрлаб, уни оммага кўрсатишади”, деганди Медведев.\nОрадан бир ой ўтиб, Алишер Усмонов Коррупцияга қарши кураш фондини ўз шаъни ва обрўсига тажовуз қилганликда айблаб судга берди. Суд миллиардернинг фойдасига ҳукм чиқарди ва “У сизга Димон эмас” филмини Интернет тармоғидан ўчиришни талаб қилди.\nБу филм барибир Интернетдан ўчирилмагани учун Коррупцияга қарши кураш фонди ходимларини ҳалигача тергов органларига чақиришади, уларнинг уйида тинтув ўтказишади.\nСуриштирув натижалари эълон қилингач, Москвада тахминан саккиз минг киши қатнашган мухолифат намойиши бўлиб ўтди. Ўшанда унда қатнашганларнинг катта қисми ёшлар – талаба ва мактаб ўқувчилари бўлгани ҳукуматни ажблантирган эди.\n“Пул йўқ, аммо сиз сабр қилинг”\nМедведев – Интернет-мемлар ва ҳазилларнинг доимий нишони. Унинг энг эсда қоларли ибораларидан бири “Пул йўқ, аммо сиз сабр қилинг”, бўлган. Медведев 2016 йили Россия аннексия қилган (куч билан ўзига қўшиб олган) Қримга ташриф буюриб, маҳаллий аҳоли билан учрашганди.\nШунда бир нафақадаги аёл бош вазирга ўзининг пенсияси 8 минг рубл эканидан шикоят қилиб, Қримдаги пенсия миқдори қачон индексация қилиниши (Россиянинг бошқа ҳудудлари билан бир хил пенсия берилиши) ҳақида сўраганди. Медведев бунга жавобан: “Унақа нарса (индексация) ҳеч қаерда йўқ. Биз умуман бундай иш қилганимиз йўқ. Шунчаки, ҳозир пул йўқ. Пул топсак, индексация қиламиз. Сиз шу ерда сабр қилинг. Ҳаммангизга яхши кайфият ва соғ-саломатлик тилайман”, деганди.\n“Медиалогия” бу иборани 2016 йилнинг асосий меми (Интернатда кенг тарқалган, ҳазил-мазахларга нишон бўлган мавзу) деб атаган.\nУшбу ибора Россиядаги аксар аҳолининг қийин вазиятини, ҳукумат уларнинг муаммосини ҳал қилиб бермаслигини ифодалаш учун ишлатиладиган бўлди. Ундан ҳозиргача мухолифат намойишлари вақтида фойдаланишади.\nМедведевнинг бош вазирлиги даврида унинг ҳукуматида ишлаган икки вазир йирик коррупция можароларига ўралашиб қолди. Дастлаб, 2016 йил ноябрида Иқтисодий ривожланиш вазири Алексей Улюкаевни “Роснефт” компанияси офисидан чиқишда ҳибсга олишди. Тергов Қўмитасига кўра, Улюкаев компания раҳбари Игор Сечиндан 2 миллион доллар пора талаб қилган; бунинг эвазига у бошчилик қиладиган идора “Роснефт” компаниясига “Башнефт”нинг давлат ҳиссаларини сотиб олиши учун зарур ижобий хулосани беришни ваъда қилган. Пул солинган пакет Улюкаевнинг машинасидан топилди. У айбини рад этиб, “Сечин берган пакет оддий совға деб ўйлагани”ни айтди. 2017 йил декабрида Улюкаевни 8 йилга манзил колониясига ҳукм қилишди.\nДмитрий Медведевнинг 2016 йилда Қримга ташрифи "Пул йўқ, аммо сиз сабр қилинг" ибораси билан ёдда қолди\n2019 йил мартда Россия Тергов Қўмитаси собиқ “Очиқ ҳукумат” вазири Михаил Абизовга қарши жиноий тўда ташкил этиш ва фирибгарлик айбловини эълон қилди. Ўшанда сиёсатшунослар гарчи Абизовнинг ҳибсга олиниши унинг вазирлар маҳкамасидаги иши билан боғлиқ эмаслигини қайд этишган бўлса ҳам бу воқеа Медведевнинг мавқеига жиддий зарба бўлди.\nЧунки собиқ вазир Медведев билан фаол ҳамкорлик қилган. 2011 йилги “ўрин алмашиш” эълон қилинганидан кейин Медведевнинг тарафдорлари – қўллаб-қувватлов гуруҳи йиғилиб, “Единая Россия”нинг Дума сайловларида қатнашишига кўмаклашган эди. Ўшанда бу гуруҳга айнан Абизов бошчилик қилган.\nДмитрий Медведв ҳукуматининг яна бошқа аъзолари ҳам можаролар гирдобида қолган. Уларнинг орасида собиқ бош вазир ўринбосари Сергей Приходко бор – унинг номи Алексей Навалнийнинг миллиардер Олег Дерипаска ҳақидаги суриштирувларида эслаб ўтилган. Унда айтилишича, Приходко ушбу олигархнинг яхтасида модел Настя Рибка билан бирга дам олган.\nБош вазирга энг катта зарбалардан бири унинг асосий сиёсий иттифоқчиси – собиқ бош вазир ўринбосари Аркадий Дворковичнинг заифлашгани бўлди. 2018 йил янги ҳукумат тузилганида кутилмаганда Дворкович унинг таркибига киритилмади.\nШундай қилиб Дмитрий Медведевнинг бош вазирлик даври тарихга кирди. Кеча, 2020 йил 16 январ, пайшанба куни кечқурун Давлат Думасида йиғилган 424 депутатнинг 383 нафари Путин томонидан тақдим этилган Михаил Мишустин номзодини ҳукумат раислигига тасдиқлади, 41 депутат бетараф қолди, ҳеч ким бу номзодга қарши овоз бермади. Орадан бир соат ўтиб, Россия президенти Владимир Путин иккита қарор чиқарди: Михаил Мишустин расман Россия бош вазири, ҳукумат раиси бўлди; Дмитрий Медведев янада панароққа ўтди – Хавфсизлик Кенгаши раисининг (Путиннинг) мудофаа масалалари бўйича ўринбосарига айланди.\nпенсия Владимир Путин Алишер Усмонов бош вазир Дмитрий Медведев Алексей Навалний ҳукумат Россия Davlat Dumasi Михаил Мишустин\n16.09 17:27 2487\n16.09 17:18 1748\n17.09 14:45 1657\n17.09 14:45 1657 Жаҳон\n16.09 16:11 104 Ўзбекистон\n16.09 12:01 134 Жаҳон\n15.09 14:52 385 Жаҳон


Криптомиллиардерларни синдирган 60 кун - xabar.uz\nКриптомиллиардерларни синдирган 60 кун\n12.05.2022 21:36 0 1969\nИкки ойдирки — криптовалюталар бозорида пасайиш. Криптомиллиардерлар икки ойлик пасайиш даврида 49,1 миллиард доллар йўқотди, деб ёзди Forbes.\nМиллиардер Уоррен Баффет: «Жаҳондаги жами биткоинларга 25 доллар ҳам бермайман».\nБаффетнинг фикрича, бу бемаъни актив ва фойда келтирмайди, унинг қиймати ўсиши учун навбатдаги харидор олдингисидан кўпроқ тўлаши лозим. Яъни молиявий пирамида. Қолаверса, АҚШ ҳеч қачон бошқа валюта доллар ўрнини эгаллашига йўл қўймайди.\nЭнг оммалашган криптовалюта — биткоиннинг нархи кескин пасайиши оқибатида сармоядорларнинг 40 фоизидан кўпроғи манфийга тушди ва уларнинг аксарияти стратегиясини ўзгартириш пайида.\nДунёдаги энг бой криптоинвестор, Binance биржаси асосчиси Чанпэн Чжао 11 мартдан 11 майгача 37,6 миллиард доллар йўқотди, ҳозирги бойлиги — 27,4 миллиард.\nFTX криптобиржаси ҳамасосчиси Сэм Бэнкман-Фрид 3 миллиард зарар кўрди, энди ихтиёрида 21 миллиард доллар қийматидаги криптовалюталар қолган. Coinbase асосчиларидан бири ва бош директори Брайан Армстронг 4,4 миллиард йўқотганидан сўнг ҳисобида 2,2 миллиард доллар қолди. Coinbaseнинг яна бир асосчиси Фред Эрсам 1,3 миллиард доллар билан бирга миллиардерлик мақомидан ҳам айрилди — 850 миллион доллари бор.\nИқтисодиёт 10/06, 12:03\nМарказий банк самарқандлик миллиардернинг компаниясини рўйхатдан ўтказди\nСпорт 02/06, 21:23\nЭнди баскетболчиларнинг ҳам миллиардери бор\nХориж 19/05, 17:05\nАлишер Усмонов рафиқаси билан ажрашяпти\nХориж 21/04, 22:08\nАлишер Усмонов нечанчи? Россиялик миллиардерларнинг янгиланган рўйхати эълон қилинди\nАлишер Қодиров: «Лўлиларни тинч қўйинг, Расул Кушербаев»


Ўриндиқлари олиб ташланган автобуслар. Барча билган бу ҳолат масъулларга нега етиб бормайди? - zarnews.uz\nКейинги вақтларда автобус ҳайдовчилари ўзбошимчалик билан автобус салонига ўзгартиришлар киритаётгани кузатилмоқда. Бугун қайси бир автобусга минманг уларда ўриндиқлар сони кам эканлигини кўрасиз. Айниқса, 51, 52, 64, 6 каби йўналишларда автобусларнинг ўриндиқлар сони автобус ишлаб чиқарилган пайтдагидан анча кам, яъни 9 ёки 10 тани ташкил этади.\nҲар бир техниканинг ишлаб чиқарилишида маълум техник меъёрлар бўлгани сингари, автобус ишлаб чиқарилишида ҳам ўша меъёрларга амал қилинган. Кўп ҳайдовчилар эса бу муҳим техник қоидаларни ўзбошимчалик билан бузиб, нафақат ўзининг, балки йўловчиларнинг ҳам ҳаётини хавф остига қўяди.\nКекса, ҳомиладор ва ёш болали оналар жамоат транспортидаги ўриндиқлар сонининг камлигидан азият чекишади. Камига айримлар ёши улуғларга ўрин етмай қолади кўпинча. Ўзбошимчалик билан қилинган техник ўзгаришнинг хавф хатарини юқорида айтдик. Бу масала транспорт соҳаси мутасаддиларини эътиборсиз қолдираётгани қизиқ...\nАвтобусда ҳар бир олинган ўриндиқ жойига ўртача 3 киши тура олади. Ҳар икки бекатда улар алмашса ҳам, охирги нуқтага етганда ўша ерда 30 ёки ундан ҳам ортиқ киши турганига гувоҳ бўласиз. Аслида, ҳар бир автобусда бир вақтда 36 нафаргача йўловчи олиниши керак. Шунинг учун ҳам ўриндиқлар сони 18 тани ташкил этади. Биргина мисол қилиб 6-йўналишда юрадиган автобусни олсак, ҳар куни эрталаб соат 7:05 ва 8:20 оралиғида шу автобусда 60 тагача йўловчини кўриш мумкин.\nУйдан чиқишимизда манзилга соғ-саломат етиб боришни истаймиз. Аммо, икки рақобатчи автобус ўртасидаги “пойга”да ҳайдовчидан кўра йўловчилар кўпроқ азият чекади. Айниқса, 51 ва 52- йўналишдаги икки рақобатчи автобуслар йўналишларининг бошланиши алоҳида нуқтада бўлишига қарамай, кейинги бекатларда йўналишлар туташгани туфайли улар рақибга айланиб, бир-биридан ўзишга ва кўпроқ йўловчи олишга киришади. Ана энди шу “пойгачи” автобусларнинг ичида, ўриндиқлар ҳам олиб ташланган салонда омонатгина илашиб турган 50-60 кишининг ҳолатини тасаввур қилаверинг.\nБу автобуслар 1 ярим соатгача вақт ичида йўналиш охиригача боради. Уларнинг кечга қолишига асосий сабаб айрим бекатларда узоқ муддат мобайнида йўловчи кутишидир.\nЖумладан, Мирзо Улуғбек ва Беруний кўчаларининг кесишмасида, одамлар тилида “Паворот”, “Зебо” савдо маркази ва “Сиёб” деҳқон бозори олдидаги бекатларда шундай ҳолатни кузатиш мумкин. 5-8 дақиқа атрофида тўхталиш эса йўловчилар вақтини бекорга сарфлашга олиб келади. Бу ерда ҳам ўша муаммо олдингиздан чиқади: ўриндиқлар олиб ташланган автобусларда йўловчилар салон тўлишини тик оёқда кутишга мажбур.\nЯна бир гап. Аксарият автобуслар салони антисанитар аҳволда. Баъзиларининг салони ҳафталар мобайнида тозаламаганлиги туфайли чанг ва бадбўй ҳид анқиб туради. Ҳар куни эрталаб техник назоратчилар бу ҳолатни қандай кўрмай қолиши ҳам таажжубга солади кишини. Узрку-я, айрим ҳайдовчиларнинг аҳволи автобусникидан қолишмайди... Энг асабни бузадигани ҳайдовчини бошқарув пайтида телефонда ҳаддан ташқари кўп мулоқот қилишидир.\nВилоят транспорт соҳаси мутасаддилари, албатта, юқоридаги муаммоларга ечим топади деган умиддаман. Чунки жамоатчиликнинг холис фикрлари йўловчи транспортидаги учраётган кичик муаммоларни ҳал этишда ёрдам бериши шубҳасиз.


Мадина Мухторова прокуратурадан шифохона видеоёзувларини текширишни сўрамоқда | Qalampir.uz\nМадина Мухторова прокуратурадан шифохона видеоёзувларини текширишни сўрамоқда\nЖамият\t04 Январь 19:23 11280\nТошкент шаҳар Ички ишлар бош бошқармаси ташаббуси билан бугун, 4 январь куни Ўзбекистонда хизмат кўрсатган артист Мадина Мухторова ва унинг ўғилларига оид иш юзасидан ўтказилган матбуот анжуманида Мухторова прокуратурадан шифохонадаги ёзувларни текширишни сўради.\nУ сўзини бошлашдан аввал саволлар кўплиги, уларга ойдинлик киритишга тайёрлигини, аммо блогер ва журналистларнинг саволларига ёлғиз жавоб бериши қийинлигини айтди.\n“Мана мен сизларнинг ҳузурингиздаман. Сизларга катта раҳмат. Менинг болам учун жон куйдираётганингиз учун раҳмат. Қариндошлар бўйича берилган саволга келсак, мен ўшандан сўнг эшигимни беркитиб олдим. Улар ҳаммани йиғиб келибди. Ҳаммани қўзғатган мен эмас, ўша. Ундан сўрайсизлар. Унинг уйига ҳам бордим. Телефонига туша олмадим”, дея таъкидлади Мадина Мухторова.\nАктрисанинг бу сўзларига йиғилганлар томонидан кўплаб эътирозлар билдирилди. Актрисага шифохонада қўлга олингани ва қариндошлари масаласида саволлар берилди.\n“Боланинг руҳиятига таъсир қилди. Боламга телефон қилдим, қаердалигини сўрадим. У қўрққаётганини, эшик тақиллаётганини айтди. Келиб ёрдам беришимни айтди. Улар кейин “қўшимчалар”и билан етиб келди. Блогерлар билан етиб келди. Мен эшикни очмадим. Агар ўша қариндошим менга шунчалик яқин бўлганида эшикни очардим, ичкарига киргизардим. Кира олмаганидан кейин “подъезд”им тагида интервью берди”.\nАктриса шунингдек қариндошининг муттасил саволлари ва шифохонада қўлга олингани бўйича гап-сўзларга ҳам тўхталиб ўтди.\n“Касалхонага у (қариндошим) олиб бормади. Бориб суриштирингиз мумкин. Мен бир йил олдин ҳам шифохонага олиб борганман. Ўша вақтларда (бир йил олдин) ундан боламга ёрдам беришини сўраганман. Чунки тинмай сўраб туради-да. “Нима қиляпсиз, қаердасиз, нимага телевизорга чиқмаяпсиз, нимага кинода йўқсиз?” деган саволлар кўп бераверарди. Ҳаммасини билади-да, кейин кинога таклиф қилишса, ўша кино йўқ бўлади. Телевизорга таклиф қилишгани, қайси рол берилишини айтсам, ўша рол йўқ бўлиб қолади.\nМени касалхонада қўлим боғланиб олиб кетилгани ҳақида айтибди. Мана прокуратура ходимлари! Уларга илтимосим бор. Шунақа оломонни безовта бўлишига сабаб бўлаётган бўлса, бориб текширишсин. Агар мен шифохонада қўлга олинган бўлсам, бориб текширинглар. Видеоёзувлар бордир. Жойини, вақтини аниқлаштириб кўриб чиқинглар”, дейди Мадина Мухторова прокуратура ходимларига қарата.\nЭслатиб ўтамиз, Юнусобод тумани прокуратураси томонидан ушбу ҳолат бўйича Жиноят кодексининг 109-моддаси 2-қисми билан жиноий иш қўзғатилди.\n11 Август 15:00 73693\n11 Август 11:39 72037\n11 Август 12:46 51643\n13 Август 11:50 35386\n12 Август 22:32 34152


Tesla ҳаммабоп машина чиқаради - Автомобильные новости UZ - Скачать музыку бесплатно новинки музыки 2016-2017\nTesla ҳаммабоп машина чиқаради\nAuto Express нашри хабарига кўра, Tesla Motors етакчиси Элон Маск Норвегиядаги Transport Solutions конференциясида Tesla Model 4 деб номланган электромобиль ишлаб чиқариш режасини айтди. Янги русум Model 3дан кичикроқ ва арзонроқ бўлиши кўзда тутилмоқда. Элон Маск аҳолининг катта қисми учун ишлаб чиқарилган Model 3 русумидан кўнгли тўлган, аммо янада халқчил электромобиль яратишни истайди. “Янада ҳамёнбоп машиналар келажакда йўлларда юради. Масалан, Model 3 шундай яратилганки, ҳар икки одамдан бири олиши мумкин. Келгусида янада арзон тўртинчи ва бошқа русумларни ишлаб чиқарамиз ҳамда ҳар бир одам сотиб олиш имкони яралади”, дейди Элон Маск. Auto Bild нашри янги электрокар 15 минг евро атрофида туришини чамалади. Янги русумни 2018 йилдан эртароқ бозорда кўрмаймиз. - деб хабар бермоқда Carzone.uz нашри.


Тўрткўлнинг ТТВ телеканали эфир вақтида «совчилик» билан шуғулланаётгани учун танқид қилинди 4-08-2021, 10:01 | Zamin.uz\n15:29 / 24.02.2015\nТўрткўлнинг ТТВ телеканали эфир вақтида «совчилик» билан шуғулланаётгани учун танқид қилинди\n«Ўзбекистон овози» газетасининг сайтида чоп этилган «Ким ким билан танишмоқда?» номли мақолада ТТВ – яъни, Қорақалпоғистон Республикасининг Тўрткўл шаҳрида фаолият юритаётган ойнаи жаҳон мутассадиларининг «савобталаб» совчилик билан шуғулланиб, ёшлар хаёлини ўғирлашаётгани танқид қилинди, деб ёзади «Uz24.uz».\nУнга кўра, телеканал орқали ҳар куни исталган пайтда эфирга узатиладиган қўшиқлар дастури билан бир вақтда «Хонқалик қизлар билан танишаман. Нукусдан Ойбек», «Гўзал қизлар билан танишаман. Хўжайлидан Холмурот», «Ҳазорасплик қизларга салом. Хивалик Сардор» мазмунидаги хусусий эълонлар тўхтовсиз равишда бериб борилмоқда. Танишувга чорловчи йигит-қизнинг қўл телефони рақами ҳам тўлиқ эфирга узатилмоқда.\n«ТТВ мутасаддилари бу хизматдан, албатта, ўзига яраша пул ишлаяпти. Сабаби ‘SMS орқали ТВ сўзини 5742 рақамига юборинғ қабилидаги ёшларни чалғитувчи даъват эфирда мунтазам бериб борилади. Албатта, ҳар бир кирувчи ‘смс’ фалон доллар туради. Бундан ҳам телефон компаниялари, ҳам телевидение моддий манфаатдор», − дейилади мақолада.\nБироқ бу ҳолатнинг ёшларга салбий таъсир этишини билдириш мақсадида қуйидаги мисол келтирилади:\n«Туманимиздан бир қиз айнан ТТВдаги эълон туфайли бошқа бир туманда яшовчи йигит билан сиртдан танишади. Ваъдалар берилади ва қизнинг ота-онаси ноилож тўй қилишди. Бир ҳафта ўтмасдан қиз уйига бош эгиб қайтиб келди. Маълум бўлишича, йигит уйланган, аввалги хотини билан ҳали расман ажралишмаган экан. Бу ёқда икки ўртада можаро. ‘Савобталаб’ совчилар эса пул топиш билан овора».\nМаълум бўлишича, 2 йил муқаддам ҳам эфирдаги «ҳожатбарорлар» тўғрисида мақола ёзилган. Мазкур чиқишдан сўнг, Хоразм вилоятидаги хусусий телевидениелар танқиддан тўғри хулоса чиқаришган ва эфир орқали «Қизлар билан танишаман» мазмунидаги эълонларга чек қўйган.\nЯнгиликлар » Ўзбекистон » Тўрткўлнинг ТТВ телеканали эфир вақтида «совчилик» билан шуғулланаётгани учун танқид қилинди


Қачон турмуш қурган маъқулроқ?\nОзодлик билан суҳбатлашган ўзбекистонликларнинг аксари ўғил ва қизларнинг 20 ёшдан кейин турмуш қуриши яхшироқ, деган фикрда.\n2012 йил Ўзбекистонда “Мустаҳкам оила йили” деб эълон қилинди. Шу боис бу мавзу Ўзбекистонда долзарб мавзуга айланди. Хусусан, Ўзбекистон аёллар қўмитаси ҳузуридаги “Оила” Республика илмий-амалий маркази “Оила кодекси”га тузатиш киритиш таклифи билан чиқди. Қизларнинг турмуш қуриш ёшини амалдаги қонунда кўрсатилган 17 дан 18 ёшга кўтариш тавсия қилинмоқда. Шу муносабат билан ҲАФТА САВОЛИ рукнининг бугунги сонида респондентларга “Неча ёшда турмуш қургансиз ва қизларни эрта ёшда турмушга беришга муносабатингиз қандай?” деган саволни қўйдик.\nАкмал – тадбиркор, Тошкент вилояти\nМен 21 ëшда уйланганман. Баъзилар 25-26 уйланади. Вақтга қарабда. Энди менинг ақлим вақтли кирган. Бир хилларники 25 да ҳам ақли кирмаган бўлади. Мен уйланган пайтда хотиним ҳам 21 ëшда бўлган. Мендан икки ойлик катта хотиним. Турмушим, Худога шукр, умуман зўр. Мана қанча ўртоқларим бор, мен ҳаётимдан нолимайман ҳеч қачон. Чунки ўртоқларимнинг нечтаси ажрашиб кетаяпти. Кўз тегмасин (менинг ҳаётим) ҳамма тарафлама зўр.\nЭнди ёш қизга уйланиш эркаклар учун ютуқ бу. Қиз қанча ëш бўлса, ўзига ўргатиб олади, тушунтириб йўлга солади. Ёши қанча катта бўлса, қизлар қараши шунча ўзгариб, “мнениеси” бузилишни бошлайди. Мен ўйлайманки, 18 ëш ҳам ҳали “нормальний”. 17 ëш кичкина. 17 ëш она бўлишга ҳам вақтли.\nМашҳура – Тошкентлик уй бекаси\nЯқинда 52 га кираман. 21 ëшимда турмуш қурганман. Хўжайиним ўша пайтда 25 ëшда эдилар. Олий маълумотли, бир йил ишлаган эдилар. Ҳаëтда жуда ҳам яхши яшадик, қийналмадик. Ҳамма нарсани яхши тушуниб, яхши ўтди ҳамма ҳаëтимиз.\nЁш қизларни турмушга бериш масаласида, 15-16-17 ëшдаги қизлар ҳали болаку. Нимани билади улар ҳаëтда. Ўйнаб-кулиб юрган пайти бўлса, ëш бўлса. Организмлари тўлишмаган ҳали, медицина томондан олганда ҳам. Уларни “эгиб олиш” осон бўлса ҳам уларнинг организмичи? Бошқа уйга боргандан кейин қайнона-қайнотасига қарайдими, ишини қиладими, ўқишига борадими, қийинку барибир. Ëш боладай нарса бўлса. Ҳали ҳеч нарсани тушунмасдан оила қурган билан, институтларда ўқиб, оқ-қорани таниб турмуш қурганларнинг фарқи бўладику. Ҳаëт тўғрисида, оила тўғрисида озгина бўлса ҳам тушунчаси бўлади.\nАзимжон – жиззахлик электромонтёр\nËшим 42 да. 23 ëшимда уйланганман. Аëлим мендан бир ëш кичкина эди. Ота-онам ўтиб кетган. Мен татаркага уйланган эдим. У қиз кетворди. Орадан анча ўтгандан кейин мен ўзимдан кичкина ўзбек қизга уйландим. Унда 32 ëшларда эдим. Бу ўзбек қизи мендан тахминан 11 ëш кичкина эди. Ҳозир уч фарзандимиз бор. Ҳаётимиз яхши.\nҚизларнинг эрта турмушга берилиши нотўғриёв. Ёш қизлар турмуш қурса, кўп нарсани тушунмайди. Сал ëши каттароқ бўлса тушунади деб ўйлайман. Ҳеч нарсани билмаса, нима кераги бор уни эрга беришни. Фарзанд кўришда ҳам қийналади.\nГулҳаё – Самарқандлик уй бекаси\n- Мен 1984 йилда туғилганман. 1999 йилда турмушга чиққанман.\nОзодлик: 15 ёшда турмушга чиққанмисиз?\nОзодлик: Ўша пайтда турмуш ўртоғингиз неча ёшда эди?\n- У 1979 йилда туғилган. Мендан беш ёш катта. Менга уйланганида 20 ёшда эди. Уни қаттиқ севиб турмушга чиққанман.\nОзодлик: Турмушингиздан хурсандмисиз?\n- Кейин эрим мени ташлаб Россияга ишлашга кетди ва ўша ерда биттасига уйланибди. Ҳозир икки болам билан қолганман. Агар мендан сўрашса, турмуш қурмоқчи бўлган қизларга, шошилмай, 26 – 27 ёшларга кириб турмушга чиқинглар деган бўлар эдим.\nМадина опа, тошкентлик тадбиркор\nМен ўзим 19 ëшда турмуш қурганман. Ҳаётим яхши. Фарзандларим бор. 17 ëшга тўлмаган қизни турмушга узатишга мен қаршиман. Сабаби қизлар ҳали тайëр бўлмайди. Баъзан қизлар ҳали 20 ëшда ҳам тайëр бўлмайди. 17 яшар қизингиз ҳали гўдак бўлади. Тўғри 17 ëшда мактабни битказиш мумкин, институтга кириш мумкин, бу дегани ҳаëтга тайëр дегани эмас. Қонунда 17дан олдин эрга бермасин деган бўлса, яна кимдир 15 ëшда эрга беришни хоҳлайдигандир. Эрта бераман деган одам қонундан қатъий назар бераверади. Ахмоққа ўхшаб никоҳдан ўтмасдан яшашаверади. Эртага ажрашиб кетиб никоҳ йўқлигидан муаммолар ҳам келиб чиқаверади.\n17 ëш қилиб қўяяптими қонун қилиб никоҳни, 18 ëш қилиб қўяяптими бундан қатъий назар одамлар билганини қилади. Ўзбекда бу. Ўзингиз билган ўзбек. Ҳар ким кўнглига маъқул деганини қилаверади. Қонунда 17 ëки 18 ёшдан турмуш қуриш белгиланган билан нимадир глобалний ўзгариб қолади деб ўйламайман. Қонунга қарамасдан ҳар ким ўзининг билганини қилаверади. Қайси бир қонун бизда зўр ишлабдики, буниси ишласин.\nМаҳбуба - тошкентлик фармацевт\nМен 22 да турмушга чиққанман. Уч фарзандим бор. Қизларни турмушга чиқиш ёшини 17 дан 18 гача кўтариш деган таклиф тўғри. Ҳозир ëш кўп нарсани ҳал қиладиган бўлиб қолдида. Ҳозирги ëшларни кўрсанг, жисмоний томондан етук эмас. Айниқса, қизлар. Болалар ҳам нисбатан слабийроқ. Ҳозир болаларнинг кўпида жисмоний меҳнатга лаëқат йўқ. Жисмоний меҳнат билан кўп болалар ҳам, қизлар ҳам шуғулланмаяпти. 17 ëшли қизлар худди ëш боладай. Гавдаларига қарасанг ҳам ҳаммаси озғин, етилмаган улар ҳали. Фикри ҳам шу даражада деб ўйлайман. Қизларни турмушга беришнинг 17 ëшдан 18 ëшга кўтарилиши, ҳарна, бир йил. Мисол учун, 17 ëшида коллежини битириб бўлади. Мисол учун, бирор ишга жойлашса, бу ҳаëтнинг катта оқимига қўшилди деган нарса. Бир йил ишхонага кириб ишлаши мумкин. Коллективга қўшилади, урилади, туртилади. Сал бўлса ҳам тобланади ҳаëт оқимига қўшилиб деб ўйлайман.\nАзамат – андижонлик талаба\n22 ëшдаман. Худо хоҳласа, ўқишларни тугатиб икки-уч йилларда уйланаманда. Неча яшар қизга уйланишим ҳақида ўйлаб кўрганим йўқ ҳали. Иложи борича ўқиган қизни олган бўлардим. Ўқиган бўлса, 23-24 яшарлик қиз тўғри келадида. Ўқиган қиз бўлса, бир-бирини тушунган бўлади. Ҳали бу масала бўйича тўлиқ ўйланиб кўрганим йўқ. Олдин мақсадим ўқишни тугатиш.\nФёдор – Охангаронлик ишчи\n- Мен 31 ёшдаман. 27 ёшимда уйланганман. Ўшанда рафиқам 26 ёшда эди. Биз бир-биримизни севиб турмуш қурганмиз. Мен қизларнинг 17-18 ёшда турмушга беришларига қаршиман. Чунки бу ёш турмуш қуриш учун жуда эрта. Йигитлар 25-26 ёшда, қизлар 20 ёшдан кейин турмуш қилса, мақсадга мувофиқ бўлади. Дунёқараши шаклланган ёшлар турмуш қурса, оила мустаҳкам бўлади.


АНДИЖОН – “Фарзандларимиз аянчли ҳолатдаги боғчага қатнамоқда”\nАНДИЖОН. “Андижон туманидаги 11-мактабгача таълим муассасасига боламни жойлагани борган эдим. У ерда болалар жудаям аянчли ҳолатда эканига гувоҳ бўлдим. Мудиранинг айтишича, боғча таъмир рўйхатига киритилган экан, аммо негадир рўйхатдан чиқариб юборилибди. Боғча ҳожатхонасини икки марта сел оқизиб кетган экан, мудира ўз ҳисобидан таъмирлатибди. Болаларни “эртамиз эгалари” деб таърифлаймиз. Эртамиз эгалари мана шундай шароитда тарбияланадими?”\n(Бу хабар Озодликка 3 февраль куни келган.)


20 июнь, 2018, 10:32\nШу йилнинг август-сентябрь ойларида Индонезияда бўлиб ўтадиган Осиё ўйинларига тайёргарлик кўраётган Ўзбекистон олимпия терма жамоаси ўқув-машғулот йиғинини ўтказиш учун Туркияга йўл олгани ҳақида хабар бериб ўтгандик.\nТерма жамоамиз вакиллари Туркиянинг Картепе шаҳрида кунига икки маҳал машғулот олиб боришмоқда. Куннинг биринчи қисмида асосан жисмоний тайёргарликка урғу бериляпти. Футболчилар югуриш машқларини бажариш орқали чидамлилик ва тезкорликни оширишга ҳаракат қилишмоқда.\nКуннинг иккинчи қисмида эса дастлаб тренажёрда машғулотлар олиб борилмоқда. Кейин эса майдонда техник ва тактик амалиётлар бажариляпти.\nРежага кўра ушбу ўқув-машғулот йиғини 29 июнга қадар давом этиб, футболчиларимиз йиғин давомида бир қатор назорат учрашувларида майдонга тушиши режалаштирилган.\nЎзбекистон олимпия терма жамоаси олдигаа Осиё ўйинларида ижобий натижа кўрсатиш билан бир қаторда 2020 йил Токиода бўлиб ўтадиган Олимпиадага йўлланмани қўлга киритиш вазифаси қўйилган.


Тушда қора илон курса нима ko'rsa nima bo'ladi - Tush tabiri kitobi\nUztext.com » Tush tabiri » Тушда қора илон курса нима\nТушда қора илон курса нима\nИлон аёллар учун кўпинча ёмон одамларини қуршовидалигини англатади. Бундай туш уларни огоҳликка чақиради ва алданмасликка огоҳлантиради. Уйда илон – душманингиз сизни ёнингизда экан, балки у сизни яқинларингиздан биридур. Илонлар уйингизда – сизни уйингизда сизни олдингизда қандайдир кўнгилсизлик рўй беради.\nКичкинагина илонлар уйингизда бўлса –кичкина ёмонликлар, жанжал ва кичкинагина кўнгилсизликка. Кичкинагина илонларни дарахт устида кўрсангиз – сизни қилган ишингизга жазо ёки ғийбатга.\nЯшил илон – эски қилиқлар ва маъсулиятлардан ҳалос бўлишга. Агар яшил илон сизни танангизни ўраб олаётган бўлса – эски одатларингиз сизни олдинга қараб кетишингизга тўсқинлик қилаётган экан. Шунинг учун улардан воз кечинг ва олдинга ҳаракат қилинг.\nСариқ илон – ҳаётингизда жиддий ўзгаришларга. Бу эски нарсаларга тан бериш ёки эски душманингиздан ҳалос бўлишдир. Янги танишишлар билан эхтиёт бўлинг. Уларни нияти яхши эмас.\nИлон эркак кишини тушига кирса – ўзини ҳисларини бошқаришни ўргансин. Бўлмаса ўзига қийин бўлади. Илонни қўлида ушлаб туриш – катта эътиборга.\nТушда илон чакса нима\nИлон ер остида – ҳавф, айёрлик, асабийлик: “Илон ёмонлиги”, “Яшил илонлар” (алкоголизм)\nТушда илон – айлана бўлиб ётгани – катта энергия дегани.\nБолалар туш таъбирида\nИлон – ёмонлик, ғийбат, душмалик.\nОила туш таъбирида\nИлон – энг мураккаб рамзлардан бири. Кўп ҳолларда ёмонлик, бахиллик, айёрлик деб таъбир қилинади. Аёл учун эса бошқа тамондан янги хаёт ва ақл деганидур.\nСиганлар туш таъбирида\nИлон – айёр ва рахмат келтирмайдиган одамларни ёмонлиги. Илонни тушда кўриш ёндан ёнга судралиб келаётгани – бахилликни англатади шу билан бирга, касаллик ёки бошқаларни бахтсизлиги. Илонни ўлдириш душман устидаги ғалаба қозонишга.\nИлон – таъбир қилиниши жиҳатидан мураккабдир. Чунки бир тамондан илон ёмонлик, айёрлик, ва ҳаттоки ўлим ҳабарчиси дейилади. Иккинчи тамондан эса яхшилик, ақл билан иш тутиш ва янги ҳаётни келиши ҳам дейилади. Шу билан бирга биринчи таъбир тўғрироқ ҳисобланади.\nИккинчи таъбирда эса қадимдан ҳамма биладики илонлар ўз пўстини ташлайди. Илон шу билан бирга кўп умр кўриш рамзи ҳам саналади. Тушда катта илон\nШу билан бирга айтиладики кимда ким илонни ташлаган пўстини топиб олса ва ундай фойдали ичимлик тайёрласа ўзи ва яқинларини касалликлардан ҳалос қила олади. Яна ҳалқ таъбирлари ҳам мавжуд. Шундай қилиб тушда илон – катта ҳавф билан тўқнаш келиши, бахиллик, нимагадур эришиш, умидлар в янги ҳаётни англатиши мумкин.\nТушда қуёш нурида исиниб ётган илон – сиз ортингиздан сизга ёмонлик қилмоқчи бўлган инсонга яхшиликлар қилаётганингиздан огоҳлантиради.\nТушда қурбақани сув ичида таннавул қилаётган илонни кўриш – бу яқин орада сизга катта кучга эга бўлган инсон ўз таъсирини ўтказмоқчи. Уни таъсири остида ўз ишингизда воз кечади ва охир оқибатда бундай афсусланасиз.\nСувда сузиб кетаётган илон – сизни яқингиз сизга ёмонлик қилиш учун тайёрганлик килмоқда\nТушда илон пўстина ташлаётганини кузатиш – ўнгингизда сиз ақл соҳиби бўлган инсон билан кўришасиз, инсон нафақат сизни соғлигингизга балки, бир умрлик ўғри йўлни кўринишни ҳам ўргатади.\nИлон пўстидан ичимлик тайёрлаш – ўзи ва атрофдагиларни касаллик қутқариш учун, ўзбошимчалик билан балки бу соҳани усталари билан суҳбатлашиш тавсия этилади.\nАгар тушда бир нечта илонлар ташланса – ўнгида бахллардан ўзни химоя қилиш керак бўлади. Тушда илон болачаларини кўриш – бу сиз ишонган инсонларни сиз ёмонлик қилиши деб таъбир қилинади.\nТушда ок илон\nИлон – бундай тушлар ҳаёт энергияси: жинсий ҳаётга оид, руҳий, асабий ҳолатга қараб таъбирланади. Илонни чақиши – ҳиёнат, ёлғон, касаллик. Ўйнаётган илон жинсий муносабатга. Ухлаб ётган илон тушда – забт этиш, ақллилик ва омад.\nШу билан бирга илон кўп нарсаларни ҳам англатиши мумкин. Чунки кўпчилик илонлар ҳавфли ва захарли. Илон сирғалувчи ва судралиб юришини ҳисобга олсак – айёрлик, ёлғон ҳам деб таъбирланади.\nИлон – жим ётгани – сизни маъсулиятли иш кутади. Бу ишга сиз кўп ажратишингизга ва шу билан бирга кўп кучни талаб этади. Агар илон йўлни кесиб ўтаётгани бўлса – сизни ортингиздан иш қилиб, сизни ишингизга тўсқинлик қилишмоқда.\nБундай тушни пайшанбадан жумаган ўтар кечаси кўрилга – кайсидир дўстингиз сизни қўллаб юборади ва сиз бундай имкониятни қўлдан бой берманг. Бу сиз учун жуда муҳим ёрдамдир. Жумадан Шанбага ўтар кечаси кўрилган туш – бу туш сизни қувонтирмайди. Сизни ҳаётингиз сиз ўйлаганчалик бўлмаяпти ва сизни кўпгина орзуларингиз ушалмас экан.\nЦветкова туш таъбирида\nИлон тушда – айёрлик, сотқинлик: Агар судралиб келса – касалликка\nЧжоу-Гунаея туш таъбирида\nхитой қадимий китобларида\nЕгипит туш таъбири\nАгар ўзини илон тушида чақганини кўрса – баҳслашгани ўзига қарши ишлайди.\nМарии Федоровской туш таъбирида\nИлон – эр, жинсий яқин инсони. илонни чақиши ҳомиладорликка.\nЮнга туш таъбирида\nЮнг гоҳида тушга илонларни кириши нерв тизими билан гоҳида боғлиқ бўлиши мумкин дейди. Тушда ок илон курса\nПСИХОЛОГИК туш таъбирида\nИлон – бу жинсий алоқа рамзи сифатида кенг ёйилган. Психоаналитиклар фикрича илон гуноҳларни бўйинлари тушиши.\nИлон – тишласа душман. Илон заҳарлиси – касаллик, ёлғон, ҳиёнат. Тишлаб олишиши – ғам, аёл, жанжаллашишлар. Илонни судралиши кўролмаслик, касаллик, ёлғон ҳиёнат. Тишлаб олиши ғам, аёл кишидан ёмонлик. Илонни ортингизда қувса – яширин душманингиз борлигидан. Ўлдириш илонни – қийинчиликларни йенгиб ўтиш.\nЗаҳарли илон – умумий негативга, бузувчи,\nТишлаб олиши- касаллик\nИлонни кўриш – айёр аёл хушёр бўлинг. Ёмонлик ва ҳиёнатга.\nЭркаланиб суйқалса – сирли билимларни ўрганиз\nИлонлар кубоги ички кечинмалар\nОқ илон – тегиниш бундай сирли нарсадан огоҳ этмоқчиман\nСув илонни тушга кириши – ўтмиш билан боғлиқ ҳавфга.\nИлонни ўтдириш жуда зўр. Тушда илон улдирса\nТаро туш таъбирида\nИлон – дарахтни айланиб ўраб олган илон – ботир, ёлғозлик, ёвузлик. Катта заҳарли илон – ёмонлик. Тишлаш – жиддий касаллик. Яшил рангли илон – ичкилик. Айлана бўлиб ётганини – ҳавфни келиши.\nИлон – бу турли энергия туридир. Яхши энергия – катта вибрация (тўлқин). Кўпинча уни кучидан қўрқишади. Лекин бу кучлар хеч кимга ёмонлик келтирмайди. Илон бизни дўстимиз. Яхшиси у билан дўстлашган маъқул. Илонни тушда кўриш – балки сиз бу куч хақида билмайсиз ва тўғри қарор қабул қилмаяпсиз. Сиз у билан уришдингиз. Демак сиз кучларни тақсимлай оласиз.\nФурцевни психологик талқини\nИлон – психологик тамондан илон инсонни ички кечинмалари ва ҳавотиридир. Бу асосан соғлиқ ва одамларга ишончингиз белгиси ҳисобланади.\nТушда илон куриш таъбири\nАгар сиз тушингиздан илондан қочсангиз – дўстларингизни хулосаси ишларингизни бузиб юборади.\nАгар сиз тушингизда икки бошли илонни кўрсангиз – бу таниқли рамздир. Бу рамз фақатгина ҳавфдан далолат беради. Бундай тушларга кўрганизда бу ҳавфдан сизни огоҳлантириш деб ҳисоблашга ўрганинг ва эътиборли бўлинг. Шуни унутмангки илонни ўзига бой синдириб бошқарса бўлади.\nШунинг учун сиз бундай тушдан сўнг энергиянгизни яхши тамонга ўзгартирсангиз фақатгина сизни кўзлаганингиз бўлади. Агар илон сизни устингизда ўрмалаб юрганини кўрсангиз – турганингизда танангизга эътибор билан қаранг.\nТанани ҳолати ўзгаради агар сизни илон чақиб олмаган бўлса. Кимда ким тушида илон чақишидан қутилиб қола қолса- кенг фикрлашни ўрганиш керак. Майда чуйда гапларга эътибор бермаслиги керак.\n25-06-2021, 23:56 8\nКОСМОНАВТОВ НЕТ feat. гречка - НРАВИШЬСЯ\n[ "НРАВИШЬСЯ"] Ты мне, ты мне, ты мне Ты мне нравишься Но я не расскажу Ты улыбаешься Но я не...\nБорис Гребенщиков – Мой Ясный Свет\nНет ничего драгоценнее зимы Даже когда ее нет и в помине Мы с Сарасвати играем на вине Не это ли -...\nЭд и Роман Постовалов - Грустная/Душевная\nНе тревожь мне душу, скрипка, Я слезы не удержу, Не томи меня своей печалью. Грусть-тоску мою с...\nЮ. Савичева - И только нам, только раз.\nМного есть кораблей Плавают по морю И на одном из них Ты увези меня Далеко, далеко Чтоб никто не...\n11 Minutes Away - Morning After\nwoke up next to you this morning, проснулся рядом с вами сегодня утром, and it seemed that without...\nWill Bradley - In A Little Spanish Town\nEvenings are crowded with memories Вечера переполнены воспоминаниями Thrilling me again...\nЕгор Натс - Я тебя знаю (feat. OG Buda)\n[Припев, Егор Натс & OG Buda] А помнишь как к друг другу прикасались телами Теперь ты...\nЮ-Питер - Во сне\nДождь во сне, тихая вода Блеск в окне, лунная река. Ты как дождь, льешься и поешь. Ты, во мне, как...


Шифокорлар пахтада: ҳам терим, ҳам тиббий хизмат\nПрезидент Каримовнинг қарори билан пахтага чиқарилган шифокорлар зиммасига бир йўла иккита шарафли вазифа юклатилган.\nЎзбекистон Ахборот агентлиги республика бўйлаб, пахта йиғим-терими бораётган кезда асосий эътибор пахта далаларидаги теримчилар учун зарур шарт-шароитларни яратиб бериш ва уларнинг соғлигини ҳимоя қилишга қаратилгани ҳақидаги хабарни чоп этди.\n19 сентябр куни чоп этилган хабарда Тошкент вилояти тилга олинган ва пахта далаларининг ўзида теримчиларга тез тиббий ёрдам, савдо-сотиқ, кўнгилли дам олиш учун етарли шароит яратиб берилаётгани айтилган.\nТошкент вилояти Соғлиқни сақлаш бошқармаси раҳбари ўринбосари Қобилжон Тожибоевнинг ЎзАга айтишича, айни кунларда қарийб мингга яқин тиббиёт ходими пахта даласига сафарбар қилинган.\nШунингдек, расмий манбага кўра¸ вилоят пахта далаларида зарур асбоб-ускуна билан таъминланган 500 дан ортиқ тиббий пункт ишламоқда.\nОзодлик мухбири бу хабар ортидан даладаги теримчиларнинг аҳволи қандай, уларга кўрсатилаётган тиббий ёрдам қанақа, деган саволга Тошкент вилояти пахта далаларида юрган теримчи ва шифокорлардан жавоб олишга уринди.\nЧирчиқ шаҳридаги поликлиникалардан биридан олинган жавобга кўра, шу кунларда поликлиниканинг деярли ҳамма ходими пахтага сафарбар қилинган.\n- Биздаги врачлар обслугада. Теримчиларга тиббий хизмат кўрсатади. Кейин теришга ҳам боришади, обслугага ҳам боришади. Бир кунлик кетганларам бор, ўшатда ётиб қолиб обслуга қилаётганлар ҳам бор. 13 сентябрлардан кетишдида ёппасига, дейди Чирчиқдаги шаҳар поликлиникаси ходим.\nМаълум бўлишича¸ Чирчиқ шаҳридаги шифохоналар ходимлари ҳам бир ва ярим кунлик пахта терими, шунингдек, узоқ муддатлик тиббий хизматга ҳам сафарбар қилинган.\nКоллеж ўқувчилари билан бирга пахта даласида юрган тошкентлик терапевт врач Нодир Хўжақуловнинг Озодликка айтишича¸ ҳозир даладаги пахта териб юрган коллеж ўқувчиларига зарур ҳолатларда тез тиббий ёрдам кўрсатиш учун шароитлар етарли.\n- Ҳамма имкониятларимиз бор. Агар бирор фавқулодда вазиятлар бўлиб қолса, даласига бориб ҳам хизмат кўрсатаяпмиз. Бу сезонда иккита шунақа ҳолат бўлди. Бири ариқдан сакрайман, деб қўлини қайириб олди. Яна биридаям шунга ўхшаш нарса бўлди, зарур ҳамма ёрдамни кўрсатдик. Зарур дори-дармонлар етарли, деди Нодир Хўжақулов.\nОлий маълумотли врачнинг айтишича, пахта мавсумида қўл ёки оёқнинг лат ейишидан ташқари рўй берадиган аъанавий касалликлар бор.\n- Офтоб уришлари бўлиши мумкин, кўп қуёш натижасида қони камайиб кетиш ҳолатлари ҳам бўлади. Айниқса, пахта жараëнида ич кетишлар кўп учрайди. Ўзлари аралаш овқат еб қўядида, - дейди дала шароитида учрайдиган касалликларни тилга олди тиббиёт ходими.\nЎтган йили коллеж ўқувчилари билан ётоққа чиққан самарқандлик тиббиёт ходими Носир Бердиев ҳам пахта далаларида юрган ўсмир ва катта ёшдаги теримчиларда кўп учрайдиган муаммо айнан ошқозон-ичак касалликлари ва ич кетиш эканини айтар экан, бунинг асосий сабаби ичмлик суви таъминотининг ëмонлигида эканини айтди.\n- Энди кўпинча булар ўз туманидан бошқа туманга боради ва у ерда қаердан сув топишни билмайди. Шу билан ичимлик суви яхши эмас¸ томоқ оғириғи кўп бўлиб туради. Кейин далада энди қизларга хос касаллик кўп бўлиб туради. Ошқозон-ичак, буйрак шамоллаши кўп бўлади. Энди дала шароити, иссиқ ҳаво бўлади, совуқ ҳаво бўлади. Шунга қараб касалларни қолдирардик. Зарур бўлса шифохонага оборардик. Қолганлари пахтага чиқиб кетарди, дейди Носир Бердиев.\nКузги салқиндаги нам, зах пахта қаторларини оралаб, эрталабдан-кечгача этак судраб юрадиган пахта теримчилар, айниқса, 15-16-17 ёшда бўлган ўсмир болалар ҳам Озодлик билан суҳбатларда кўпроқ ичимлик суви ва гигиеник тозаликка риоя қилиш учун шароит бўлмаслиги боис ич кетишлар, ошқозон-ичак касалликлари, буйрак шамоллаши каби касалликларга чалиниши кузатилишини сўзлаб берган.\nЖумладан, шу кунларда Тошкент вилоятида пахта териб юрган ўқувчилардан бири пахта терувчиларнинг шароити оғир экани ва теримнинг биринчи ҳафтасидаёқ қаттиқ шамоллаб қолганини айтди.\n- Биринчидан, ётоқ жойимиз яхши эмас. Дала шийпонида ётибмиз, на дераза бор, на эшик. Сквозняк уриб, шамоллаб қолдик кўпчилигимиз. Врачимиз бор битта. Борсак, шу таблеткалар беради. Иситма бўлса, бир кун қол, дейди. Лекин яна далага чиқаришади-да. Далада шу эрталаб шудринг, шамоллаган ҳолимизга устимиз нам тортиб юрибмиз, дейди исмини ошкор қилмаслигимизни сўраган тошкентлик коллеж ўқувчиси.\nУнга кўра, пули борларга бу йил ичимлик суви муаммо эмас.\n- Цистернадаям далани бошига обориб қўйишади. Кейин совуқ чой ҳам оп келишади. Лекин биз икки киши минг сўмдан ташлаб, 5 литрлик сувни сотиб оламиз, тамом, шуни кўтариб ичиб юраверамиз, сув муаммо эмас. Муаммо, шу ётоқ жой ва кейин захда. Дала барибир захда. Кундузи шу оёқдан уради, кечқурун дераза-эшикдан. Ҳалиям ўртада пул ташлаб клёнка қоқиб қўйдик, сал исиб қолди, дейди пахта териб юрган коллеж ўқувчиси.\nТиббий хизмат, савдо-сотиқ, дам олиш ва овқатланиш масаласига келганда бу талаба "Чидаса бўлади, чарчаб келган одамга овқат яхши бўлса бўлди. Ҳозирча, шу мош, макарон, ош анча-мунча гўшти билан бериб туришибди, студентга бўлади", деб жавоб қилди.\nЎзбекистон президенти Ислом Каримовнинг 5 сентябрда имзолаган бу йилги йиғим-терим мавсумини ўз муддатида ва сифатли ўташ тўғрисидаги қарорига биноан ҳозир бутун республика бўйлаб нафақат шифокорлар ва коллеж, олий ўқув юрти талабалари, балки мактаб ўқувчилари ҳам пахтага сафарбар қилинган.\nДалада юрган терапевт врач Нодир Хўжақуловдан ўсмир болаларнинг пахта теримига олиб чиқилишини қўллашини айтади:\n- Энди бунга ижобий томондан қарайман. Давлатимизнинг катта бойлиги ҳисобланган пахтаси учун ўз ҳиссасини қўшганини яхши хислат дейманда. Бу нарса давлатимиз учун беҳисоб бойлик олиб келади. Кейин, унинг устига кўп яхши тарбия ҳам бўлади болалар учун. Меҳнат нима, ота-онанинг қадри нима – одат томондан ҳам тарбияланишга яхши бўлади, дейман. Юрт учун кучимизни ҳам, ғайратимизни ҳам аямаслигимиз керакда, дейди тошкентлик шифокор Нодир Хўжақулов.\nСамарқандлик тиббиёт ходими Носир Бердиев эса ҳамкасбига зид фикр билдирди.\n- Давлат сиëсатида энди бу. Бир нима дейиш қийин ҳозир, айниқса, пахтага мажбур олиб чиқади лицей, коллежларни. Албатта, мен салбий қарайман. Энди ўқувчи бола ўқиши керак. Бунинг устига ҳақиқатан бу болалар далада кўп касал бўлиб қолади. Бари ёш бола. Шароит у-бу, деган билан дала барибир дала. Нима қиламиз энди мажбурда, барибир пахтага ҳайдайдида, дея белига этак тутган ёш ўқувчи болаларга ачинади самарқандлик тиббиёт ходими Носир Бердиев.


Флуканд® | medu.uz - Дорилар ҳақида маълумотлар ўзбек тилида\nHome Йўриқномалар Флуканд®\nПрепаратнинг савдо номи: Флуканд®\nфаол модда: флуконазол 150 мг,\nёрдамчи моддалар: сувсиз лактоза, натрий крахмал гликоляти, ўта желатинланган крахмал 1500, аэросил, натрий лаурил сульфати, магний стеарати.\nТаърифи: “1” ўлчамли, танаси ва қопқоқчаси кўк рангли, қопқоқчасида “Н813” ёзуви бўлган капсулалар\nЗамбуруғларга қарши препарат, триазол ҳосиласи. Таъсир механизми замбуруғ ҳужайрасининг цитохром Р 450 га боғлиқ 14α-деметилаза ферментини яққол ингибирланиши ва бунинг оқибатида замбуруғнинг ҳужайра деворини асосий компоненти – эргостеролнинг синтезини бостирилиши билан боғлиқ. Candida spp., Microsporum spp. Trichoptyton spp. Cryptococcus nеoformans, Blastomyces dermatitidis. Coccidioides immitis, Histoplasma capsulatum ларга нисбатан юқори фаол.\nПлазмадаги концентрацияси қабул қилингандан сўнг 0,5 – 1,5 соатдан кейин чўққисига етади, флуконазолнинг ярим чиқарилиш даври (Т1/2) тахминан 30 соатни ташкил қилади. Плазмадаги концентрацияси дозага тўғри пропорционалдир.\nТабиий тақсимланиш ҳажми (Vd) организмдаги сувнинг умумий миқдорига яқинлашади. Плазма оқсиллари билан боғланиши- 11-12% ни ташкил қилади.\n– криптококкоз, шу жумладан криптококкли менингит ва шу инфекциянинг бошқа соҳаларда жойлашган турлари (шу жумладан ўпка, тери), ҳам иммунитети меъёрида бўлган беморларда, ҳам иммуносупрессиянинг турли шакллари бўлган беморларда (шу жумладан ОИТС бўлган беморларда, аъзоларни кўчириб ўтказишда);\n– ёйилган кандидоз, шу жумладан кандидемия, диссеминирланган кандидоз ва инвазив кандидоз инфекциясинииг бошқа шакллари (қорин бўшлиғи, эндокард, кўз, нафас ва сийдик йўлларининг инфекциялари). Хавфли ўсмалари бўлган беморларда, жадал даволаш бўлимидаги беморларда, цитостатик ёки иммуносупрессив даволаш курсларини ўтаётган беморларда, ҳамда кандидозни ривожланишига олиб келувчи бошқа омиллар бўлганида ҳам даволаш ўтказилиши мумкин;\n– генитал кандидоз: қин кандидози (ўткир ва сурункали қайталанувчи), қин кандидозининг қайталанишлари сонини камайтириш мақсадида профилактик қўллаш (йилига 3 ва ундан кўп ҳолларда): кандидозли баланит;\n– тери микозлари, шу жумладан оёқ панжаси, тана, чов соҳаси микозлари, кепакланувчи темиратки, онихомикозлар ва тери кандидози;\nФлуконазолнинг суткалик дозаси замбуруғли инфекциянинг турига ва оғирлик даражасига боғлиқдир. Вагинал кандидозларни даволаш учун кўпгина ҳолларда бир марталик перорал доза етарли ҳисобланади. Касалликнинг бошқа шаклларини даволаш учун замбуруғли инфекциянинг фаол босқичларини йўқолишини клиник ва лаборатор тасдиқлангангунига қадар препаратни кўп маротаба қўллашни талаб этади.\nКепакланувчи темираткида тавсия қилинадиган доза 2 ҳафта давомида ҳафтада 1 марта –\n300 мг ни ташкил қилади. Айрим беморларга ҳафтасига 300 мг учинчи доза талаб қилиниши мумкин, айни пайтда, қатор ҳолларда 300-400 мг ни бир марта қабул қилиш етарли бўлади.\nПрепаратни буйраклар фаолиятини бузилиши бўлган пациентларда бир марта қабул қилинганида дозани ўзгартириш талаб қилинмайди.\nЮрак-қон томир тизими томонидан: QT интервали давомийлигини ошиши: қоринчаларни хилпиллаши, липиллаши.\nАллергик реакциялир: тери тошмаси, кам ҳолларда – хавфли экссудатив эритема (Стивенс-Джонсон синдроми), токсик эпидермал некролиз (Лайелл синдроми), анафилактоид реакциялар.\nБошқалар: кам ҳолларда-буйраклар фаолиятини бузилиши, алопеция, гиперхолестеринемия, гипертриглицеридемия, гипокалиемия бўлиши мумкин.\nҲомиладорлик, лактация даври, болаларда қўллаш мумкин эмас.\nПрепаратни ҳомиладорларда, агарда тахмин қилинаётган самара ҳомила учун мумкин бўлган хавфдан устун бўлган оғир ёки хаёт учун хавф туғдирувчи замбуруғли инфекцияларнинг шаклларидан ташқари ҳолларда, кўллаш максадга мувофиқ эмас. Флуконазол кўкрак сутида плазмадаги концентрациясидагидек бўлади, шунинг учун уни лактация даврида буюриш тавсия қилинмайди\nТеофиллинни юқори дозаларда олаётган ёки теофиллин интоксикациясини ривожланиш эҳтимоли бўлган беморлар теофиллиннинг дозасини ошириб юборилишини эрта аниқлаш мақсадида кузатув остида бўлишлари керак, чунки флуконазолни бир вақтда қабул қилиш плазмада теофиллиннинг клиренсини ўртача тезлигини камайишига олиб келади.\nФлуконазол ва терфенадин ёки цизаприд бир вақтда қўлланганида юрак томонидан нохуш реакциялар, шу жумладан қоринчалар тахикардиясининг пароксизми (“пируэт” холидаги аритмия) ҳоллари таърифланган.\nРифабутиннинг зардобдаги даражасини ошиши билан кечувчи, флуконазол ва рифабутинни ўзаро таъсири тўғрисида хабарлар бор. Флуконазол ва рифабутин бир вақтда қўлланганида увеит ҳоллари таърифланган. Рифабутин ва флуконазолни бир вактда олаётган беморларни синчиклаб кузатиш керак.\nФлуконазол ва зидовудиннинг комбинациясини олаётган беморларда зидовудиннинг концентрациясини ошиши кузатилади, бу охиргисини унинг метаболитига айланишини пасайиши билан юз беради.\nМидазолам билан бир вақтда қўлланганида психомотор самараларнинг хавфи ошади, такролимус билан – нефротоксиклик хавфи ошади.\nБуйрак фаолияти бузилган беморларда препарат бир марта қўлланганда дозага тузатиш киритиш талаб қилинмайди.\nФлуконазол цизаприд, рифабутин ёки Р 450 цитохром тизими орқали метаболизмга учрайдиган бошқа препаратлар билан вақтда қабул қилинганида эҳтиёткорликка риоя қилиш керак. Даволашни клиник – гематологик ремиссия пайдо бўлгунигача давом эттириш керак, чунки уни барвақт тўхтатилиши қайталанишларга олиб келиши мумкин.\nДоза ошириб юборилганида меъдани ювиш, диурезни кўпайтиришни таъминлаш ва симптоматик даволаш ўтказиш керак. 3 соат гемодиализ сеанси ўтказилганидан сўнг препаратнинг плазмадаги концентрацияси 50% га камаяди.\nФлуканд® 150 мг капсулалар 150 мг №1.\nБирламчи ўрами. 1 капсулада ПВХ плёнкали ва алюмин фольгали контур уяли ўрамда.\nИккиламчи ўрами. 1 контур уяли ўрамдан қўллаш бўйича йўриқномаси билан бирга картон қутига жойланган.\nҚуруқ ва ёруғликдан ҳимояланган жойда, 15-25ºС ҳароратда сақлансин.


Бикмаевнинг дубли, Купернинг биринчи ғалабаси: Ўзбекистон - КХДР 2:0 - Zamin.uz\n21:40 / 13.10.2018\nЎзбекистон ҳамда КХДР терма жамоалари ўртасидаги ўртоқлик учрашуви ўз ниҳоясига етди. “Миллий” стадионида бўлиб ўтган ўйинда ҳамюртларимиз икки тўп фарқи билан ғалаба қозонишди.\nУчрашув кутилганидек мезбонларнинг устунлигида бошланди. Тўпни назорат қилган Ўзбекистон терма жамоаси рақиб жарима майдони атрофида бир қатор хавфли вазиятларни содир этди. Учрашувда ҳисоб 37-дақиқага келиб очилди: Даврон Хошимов тўпни ўнг қанотдан жарима майдони марказига узатди, у ерда Марат Бикмаев боши билан дарвозани ишғол қилди.\nГолдан сўнг рақиб футборлчилари ҳам жонланиб қолишди ва тайм мобайнида илк бор Нестеров дарвозаси атрофида пайдо бўлишди.\nИккинчи бўлим ҳам ҳамюртларимизнинг ташаббуси билан бошланди. Яна рақиб жарима майдони атрофида бир қатор яхши вазиятлар юзага келди. Ҳакам томонидан қўшиб берилган дақиқаларда яна ўша Бикмаев тўп киритиб учрашувда дубль қайд этиб қўйди\nШу тариқа, Эктор Купер бошчилигидаги Ўзбекистон ғалабасиз сериясига нуқта қўйди.\nЗахира: 21.Канг Жу Хёк, 2.Ким Чол Бом, 4.Ким Сог Мин, 8.Хан Таг Хёк, 14.Ри Кум Чол, 15.Жо Кванг Мёнг, 16.Ким Кук Бом, 23.У Ил Ганг, 22.Сим Хён Жин. “Замин” янгиликларини “Инстаграм”да кузатиб боринг\n16-10-2018, 21:05, Спорт\nЎртоқлик учрашуви. Ўзбекистон - КХДР 2:0 (видео)\n13-10-2018, 23:14, Спорт\n23-09-2018, 11:11, Спорт


“Хотира муқаддас – инсон қадри азиз” 10.05.2017 12:29\n2017 йил 10 май куни вилоят ахборот кутубхона маркази ходимлари учун 9 май “Хотира ва қадрлаш куни” га бағишланган “Хотира муқаддас – инсон қадри азиз” мавзусида маънавият соати бўлиб ўтди.\nАхборот-кутубхона маркази фойесида 9 май Хотира ва қадрлаш кунига бағишланган кўргазма ташкил этилди. 06.05.2017 06:56\nАхборот-кутубхона маркази фойесида 9 май Хотира ва қадрлаш кунига бағишланган кўргазма ташкил этилди.\n“АРМ ишини ривожлантириш юзасидан методик тавсиялар” мавзусида семинар. 05.05.2017 15:14\n2017 йил 5 май куни “АРМ ишини ривожлантириш юзасидан методик тавсиялар” мавзусида семинар бўлиб ўтди.\n“Хотира абадий, қадр муқаддас” мавзусида давра суҳбати. 04.05.2017 14:51\n2017 йил 4 май куни маънавият ва маърифат секторида “Хотира абадий, қадр муқаддас” мавзусида давра суҳбати ўтказилди.\n2017 йил 3 май куни умумий ўқув зали секторида Хотира ва қадрлаш куни муносабати билан “Инсон хотираси – муқаддас, инсон қадри - абадий” мавзусида учрашув ўтказилди.\n“Ахборот хуружлари ва унга қарши кураш технологиялари” мавзусида маънавият соати ўтказилди. 03.05.2017 15:25\n2017 йил 3 май куни вилоят ахборот-кутубхона маркази ходимлари учун “Ахборот хуружлари ва унга қарши кураш технологиялари” мавзусида маънавият соати ўтказилди.\nCentral Asia–2017 03.05.2017 06:47\n“Central Asia–2017. ФАН, ТАЪЛИМ, МАДАНИЯТ ВА БИЗНЕСДА ИНТЕРНЕТ ВА АХБОРОТ-КУТУБХОНА РЕСУРСЛАРИ”\nСтраницы: [ 1 ] [ 2 ] [ 3 ] [ 4 ] [ 5 ] [ 6 ] [ 7 ] [ 8 ] [ 9 ] [ 10 ] [ 11 ] [ 12 ] [ 13 ] [ 14 ] [ 15 ] [ 16 ] [ 17 ] [ 18 ] [ 19 ] [ 20 ] [ 21 ] [ 22 ] [ 23 ] [ 24 ] [ 25 ] [ 26 ] [ 27 ] [ 28 ] [ 29 ] [ 30 ] [ 31 ] [ 32 ] [ 33 ] [ 34 ] [ 35 ] [ 36 ] [ 37 ] [ 38 ] [ 39 ] [ 40 ] [ 41 ] [ 42 ] [ 43 ] 44 [ 45 ] [ 46 ] [ 47 ] [ 48 ] [ 49 ] [ 50 ] [ 51 ] [ 52 ] [ 53 ] [ 54 ] [ 55 ] [ 56 ] [ 57 ] [ 58 ] [ 59 ] [ 60 ] [ 61 ] [ 62 ] [ 63 ] [ 64 ] [ 65 ] [ 66 ] [ 67 ]


ИнтерФУТБОЛ :: Жараён: Онана УЕФАдан зада\nЖараён: Онана УЕФАдан зада\n2021 йил «Аякс»нинг 25 ёшли дарвозабони Андре Онана учун энг қийин давр бўлди. Февраль ойи бошида қонида 40 миллиграмм фуросемид борлиги аниқлангани сабаб 12 ойлик дисквалификацияга учради. Кипер допинг тестини 2020 йилнинг октябрида топширган, текширувлар деярли уч ойга чўзилганди. Фуросемид - тез таъсир қиладиган сийдик ҳайдовчи препаратлардан бири ҳисобланади. Одатда, уни юрак билан боғлиқ муаммоси бор беморларга тавсия қилишади.\nУшбу дори воситаси ўз-ўзидан допинг саналмасада, тақиқланган моддалар рўйхатига киритилган. Организмдан тақиқланган моддаларни чиқаришда ушбу препаратдан фойдаланишлари бунга сабаб бўлган. Сийдик миқдори ошгани сари ҳақиқий допинг концентрацияси пасаяди. Уни аниқлаш қийинлашади.\n«Аякс» бош директори Эдвин ван дер Сар Андренинг ёнини олди. «Биз шартли жазо ёки нисбатан қисқароқ дисквалификацияга умид қилгандик, чунки ушбу препарат унинг танасини кучайтириш ва кўрсаткичларини яхшилаш мақсадида ишлатилмаганди. Бу нотўғри», - деди собиқ дарвозабон. «Аякс» ФИФАга мурожаат этиш орқали чеклов муддатини камайтиришга эришди - фақат 9 ойга.\nЯрим йилдан сўнг «Аякс» спорт директори Марк Овермарс Андрени сотмоқчилиги ҳақида хабар берди. Ноябрдан Онана яшил майдондаги фаолиятини давом эттирди - аммо «Бешиктош»га қарши кечган дебют ўйинидан сўнг келгуси ёзда Амстердам клубини тарк этишини билдирди: «Шунчаки, кетадиган вақтим бўлди - худди аввалроқ сафимизни тарк этган эски таркиб аъзолари сингари».\nЯқинда Онана The Players` Tribune нашрига берган интервьюсида ҳолати ҳақида гапирди. У жумладан шундай деди: «Кўпчилик мени, ҳаётимда нималар содир бўлганини биламан, деб ўйлашади. «Онана? Ие, ахир у наркотик сабаб тақиққа учраган. У фирибгар ва гиёҳванд». Бу номимга тушган доғ. Буни оила аъзоларим ва фарзандларимга қандай тушунтираман? Лекин изоҳ бор. Ҳақиқатни билишни истасангиз, жойингизга яхшилаб ўрнашиб, мени тингланг. 2021 йил февралининг бир ҳафтасида ҳамма нарсамдан маҳрум бўлдим. Ўшанда Камерун термаси ихтиёрида эдим. «Аякс» шифокоридан қўнғироқ келди - қонимда оз миқдорда фуросемид борлиги аниқланган. Ҳайрон бўлиб сўрадим: «Қанақасига? Ҳазиллашяпсизми? Янглишганингиз аниқ. Бундай текширувлар қандай ўтишидан хабардорман. Уларда ҳеч қачон муаммога йўлиқмаганман». Танишларим билишади - ичмайман ва чекмайман. Наркотикларга эса умуман яқинлашмаганман. Ўшанда ҳатто фуросемид нималигини ҳам билмасдим. Фақат «Аякс» ёки терма жамоа шифокорлари ёзиб берган дориларни истеъмол қилганман.\n«Аякс»дагилар билан гаплашганимдан кейин қаллиғим Меланига қўнғироқ қилдим. Бу ҳақда кулгу аралаш гапириб бердим. Бунинг шунчаки хато эканлигига ишонардим. Шунда Мелани «Андре, бу модда ҳомиладорлигимда шифокорлар ёзиб берган дорида бор эди», деди. Шундагина нима бўлганини тушундим. Қайтганимдан сўнг «Аякс» шифокори уйимга келиб, фаразимни текшириш учун шкафдаги барча препаратларни кўздан кечирди. Шу тариқа тахминимни тасдиқлади. Бош оғриғига қарши дори ичиш пайти қутиларни адаштириб юборган эканман. Бошқа препаратни қабул қилганман - қутилар деярли бир хил кўринишда эди. Ҳеч нимани ўйлаб топмадим, ҳеч кимни алдамоқчи эмасдим. Бу инсонга хос хато эди. Жин урсин. Кичкина таблетка. Атиги 40 мг. «Сариқ» кутгандим, менга эса «қизил» кўрсатишди. 12 ойни севимли ишимсиз ўтказишга маҳкум эдим. Футболсиз бир йил мисоли 10 йилга тенг.\nМавсум-2016|2017 арафасида мураббий Петер Бош билан учрашдим. У бошланғич таркибда тушишимга ҳали эрта эканлигини айтди: «Европанинг энг кучли клубларига қарагинда, қайси бирида 20 ёшли дарвозабон борлигини айт!». Жуда норози бўлдим, ижарага беришларини хоҳладим. Кетишни истадим, лекин мени оладиган жамоа топилмади. Қолишга мажбур бўлдим ва кейинроқ учта ўйинда майдонга тушиш имконияти туғилди. Жуда асабийлашдим, оқибатда 1:2 ҳисобида ютқаздик. Матбуотда одатий тан-қидларни ўқишимга тўғри келди. Захирада эса бор-йўғи иккита ўйин қолганди. Кейинги ўйин бошида дарвозамиз томон пенальти белгиланди. Рақиб футболчиси йўллаган зарбани қайтардим. Қисқа муддатда Андре Онана асосий дарвозабонга айланиб, «Аякс» билан Чемпионлар Лигасида порлади. Буларнинг ҳаммаси ажойиб эди!\nАйнан шу Онана препаратлар қабул қилгани учун дисквалификацияга учради. Бир зумда гиёҳвандга айланди-қолди. Ҳаммаси тезда йўқолди. Кун бўйи менга ёрдам берган футболчи ва мураббийлар номини тилга олишим мумкин. Шунга қарамай, ўзимни жуда ёлғиз ҳис қилдим. Ўйинларга боролмадим, жамоа машғулотларида қатнашолмадим. Ғалабаларни йигитлар билан бирга нишонлашни маҳрум эдим - ваҳоланки, ўша мавсумнинг 60 фоиз ўйинида майдонга тушгандим. Ахир бу адолатданми? Қонунга амал қилиш керак. Лекин баъзан ўзимга савол бераман: «Бу билан нимага эришмоқчи эдилар? Улар инсонга жабр беришни ёқтиришадими?».\nКейинроқ Онана The Guardian нашрига берган интервьюсида ушбу мавзуга яна тўхталди: «Футбол - инсонийликка зид. Ғалати: 40 миллиграмм фаолиятингни барбод қилиши мумкин. УЕФА конкрет ҳолатни инобатга олмайди. Агар бир шиша сув олсам, кейинчалик унинг таркибига нимадир қўшилган бўлса, унда барча масъулият менинг зиммамга юкланади. Оддий инсоний хатолар учун ҳам жазо қўллайверишади».


Абу Мансур Мотуридия йўналиши – Imom Buxoriy xalqaro ilmiy-tadqiqot markazi\nHome / АЛЛОМАЛАР / Абу Мансур Мотуридия йўналиши\n31/10/2018\tАЛЛОМАЛАР 157 кўрилган\nСунний эътиқоднинг бир йўналиши бу мотуридия-ҳанафия таълимоти бўлиб, унинг асосчиси ватандошимиз, калом ва ақида илмининг улуғ олими Имом Абу Мансур Мотуридийдир. Буюк аллома Имом Абу Мансур Мотуридий ҳазратларига Ислом уммати ҳақли равишда Аҳли сунна вал жамоа ақидасини тузувчи деган лақабни берган. Шунингдек, мусулмон дунёси олимлари ичида “Имомул-ҳудо” (Ҳидоят йўли имоми) ва “Имомул-мутакаллимин” (Калом аҳлининг имоми) каби унвонлар билан улуғланган Имом Мотуридий ҳамда унинг етук шогирдларидан Абул Ҳасан Рустуғфоний (ваф. 961 й.), Исҳоқ ибн Муҳаммад Самарқандий ва Абдул Карим Паздавий (ваф. 999 й.), Абу Аҳмал Ийжий ва бошқалар ҳанафий мазҳаби ақидаси асосларини ишлаб чиқишди.\nИмом Мотуридийнинг “Китаб тавҳид” номли китоблари ақийда бобида энг мўътабар китоблардан ҳисобланади. У кишининг Қуръони каримни аҳли сунна вал жамоа мазҳабига мувофиқ қилган тафсирлари “Таъвилоту аҳлис-сунна” (“Таъвилотул Қуръан”) асари деб номланади. Мазкур асарлар мотуридия мазҳабининг асосий китобларидан саналади. Бинобарин, юртимиз мусулмонлари ақийдада ана шу мотуридия мазҳабига амал қиладилар. Аҳли сунна вал жамоа мазҳабидаги бош йўналишлардан бири у кишининг номлари билан “Мотуридия” деб аталади.\nСамарқандлик улуғ олим, ҳанафий фиқҳининг билимдони Абу-л-Муин Насафийнинг “Табсиратул адилла” ҳамда Абул Йуср Паздавийнинг “Усулид-дин” асарларида Имом Мотуридий ҳаёти ва илмий ишлари ҳақида бирмунча маълумот келтирилган.\nАбу Мансур Муҳаммад ибн Муҳаммад ибн Маҳмуд ал-Ҳанафий ал-Мотуридий ал-Самарқандий милодий 870 йилда Самарқанд яқинидаги Мотурид қишлоғида туғилган. “Самарқандия” асарида унинг насаби Пайғамбаримизнинг (соллаллоҳу алайҳи ва саллам) байроқдорлари Абу Айюб Ансорийга бориб етиши зикр этилган. Абу Мансур ёшлигидан илмга қизиқди, Самарқандда ҳанафий мазҳаби фиқҳини чуқур ўрганди. Насафий ҳам, Паздавий ҳам унинг устозлари икки киши: йирик қомусий олим, Самарқанд ҳанафий фиқҳи мактаби асосчиси Абу Бакр Жузжоний ва калом илмининг атоқли олими Абу Наср Иёзий бўлганини ёзишади. Профессор Исматулла Абдуллаев эса у самарқандлик олим Муҳаммад ибн Фазлга ҳам шогирд бўлганини келтиради.\nАллоҳ таоло Қуръони каримда марҳамат қилади: “У Ўзи хоҳлаган кишиларга ҳикмат (пайғамбарлик ёки Қуръон илми) беради. Кимга (мазкур) ҳикмат берилган бўлса, демак, унга кўп яхшилик берилибди. Бундан фақат оқил кишиларгина эслатма олурлар”.\nИбн Аббос розияллоҳу анҳумо “Ушбу оятдаги ҳикматдан мурод, ҳалол ва ҳаром илмини билишликдир”, деганлар.\nМуовия (р.а)дан ривоят қилинади: Пайғамбаримиз Муҳаммад Мустафо соллаллоҳу алайҳи ва саллам ҳадиси шарифларида: “Аллоҳ бир кишига яхшиликни ирода қилса, уни динда фақиҳ қилиб қўяди” деб, айтадилар.\nИслом динимизни пок сақлашда, бегона ёд ақидалардан тозалашда мужтаҳид уламоларимиз, хусусан ватандошимиз Абу Мансур Мотуридий (р.а) кўп жонкуярлик билан умрларини ҳамда вақтларини ушбу масалага бағишлаганлар.\nНажмуддин Умар ибн Муҳаммад Насафийнинг “Ал-қанд фи зикри уламои Самарқанд” китобида қуйидаги ривоят келтирилган: “Мен Абулҳасан Али ибн Саъид Рустағфонийнинг бундай сўзларини эшитдим: “Солиҳ кишилардан бири тушида Абу Наср Иёзийни кўрди, ул кишининг олдиларида бир лаганда гул ва бир лаганда шакар (ёки қанд) бўлиб, гул тўла лаганни Абулқосим Ҳакимга, шакар тўла лаганни Абу Мансур Мотуридийга узатдилар. Иккалалари Абу Наср Иёзийнинг шогирдлари бўлиб, (келажакда) Абу Мансур Мотуридий илми ҳақиқат (илмул-калом) ва Абулқосим Ҳаким илми ҳикмат билимдони бўлиб етишишди”.\nЮқоридаги муаллифлар Абу Мансур Мотуридийнинг бир неча шогирдлари ҳақида ҳам маълумот беришади. Булардан Абу Аҳмад Иёзий, Абулҳасан Рустағфоний, Абдулкарим Паздавийлар олимнинг иқтидорли шогирдлари сифатида Мовароуннаҳрда ҳанафий мазҳаби фиқҳини яратишга салмоқли улуш қўшишди.\nИмом Мотуридий ҳанафий фиқҳи, калом илмига бағишланган кўплаб асарлар ёзди. Аммо улардан айримлари, масалан, ақидада адашган мўътазилийлар, қарматийлар, рофизийлар ва бошқалар танқид қилинган “Китоб баён ваҳм ал-мўътазила”, “Раддул усулул-хамса”, “Китаби радди авоилул-адилла лил Каъбий”, “Китаби радди имома ли баъд ур-равофиз”, “Китабул мақолот” кабилар бизгача етиб келмаган. Усулга оид “Китабул-жадал” ва фиқҳга доир “Маъхаз аш-шариа” асарлари эса унинг номини машҳур қилиб юборди ва у Хуросон ўлкасининг мазҳаб соҳибига айланди.\nИмом Мотуридийнинг асосан икки машҳур асари бор. Булардан бири “Китаб таъвилот аҳлус-сунна” ёки “Таъвилотил Қуръон” номли асаридир. Олим унда илми калом уламолари йўлидан бориб, Қуръони карим оятларини ақидада “Аҳли сунна вал-жамоа” мазҳабини қўллаб тафсир қилади. Абу-л-Муин Насафий таъкидлашича, “Таъвилот” ўз соҳасида мисли йўқ асардир, зеро аввалги муаллифлар қалами билан шу пайтга қадар бу соҳада тасниф этилган биронта бошқа асар бунинг даражасига ета олмайди. Бу асарга кейинчалик самарқандлик машҳур фақиҳ Алоуддин Самарқандий катта шарҳ ҳам ёзади.\nМотуридийнинг “Китабут-тавҳид” (Тавҳид китоби) асари ҳажми, фикр бойлиги ва услубига кўра Мовароуннаҳрда ўзидан аввалги ақида соҳасида ёзилган жами асарлардан устун туради. Бу асар имоннинг асосий моҳиятларини жамлаб, уларга мос таърифлар бериш билан чекланмайди. Балки бутун Ислом ақидасини тафтиш этади, адашган фирқаларнинг ақидасини кескин рад қилади ва уни инкор этиб бўлмас далиллардан ташкил топган яхлит тизим сифатида тан олиш лозимлигини кўрсатиб беради. Асарда ҳанафий фиқҳи мухолифларига қарши ўлароқ инсон диний маърифатга эришишнинг уч воситасига: сезги, нақл, ақлга эгалиги; Аллоҳнинг зотий ва яратувчилик сифатлари; бу борада мусулмон ва ғайримуслим мухолифлар билан мунозара; кофирларга раддия; Аллоҳ ҳамда инсоннинг амаллари; имоннинг моҳияти ва яратилгани каби ўта муҳим мавзулар қамраб олинган. Кўпгина олимлар Мотуридийнинг бу асарида олис Куфада туриб жорий қилинган ҳанафий фиқҳи ва ақидаси Мовароуннаҳрда туриб турли мухолифлар, адашувлар, йўлдан оғишлар таъсиридан “тозалангани” ва ҳимоя қилингани ҳақидаги таҳсинларни ёзишади.\nАйрим олимлар Имом Мотуридийни “Имом Ашъарийнинг шарқий айнияти” деб баҳолашга уринади. Аммо иккала имом бир даврда яшагани, улар ўртасида маълум ўхшашликлар ва фарқлар бўлганига қарамай, ҳар иккалалари дунёнинг икки бурчида ақида мазҳаблари соҳиби сифатида тан олинди. Ашъарий аввал мўътазилий олим бўлган, кейинчалик намойишкорона, ҳатто итоаткорона ҳанбалийлар тарафига ўтишга интилган. Мотуридий эса шарқий ҳанафий сифатида шаклланди ва умрининг охиригача шу мазҳабга содиқ қолди.\nУларнинг ақидавий мазҳабидаги фарқлар ҳам кўпчилик олимлар томонидан тадқиқ қилинди. Тожиддин Субкий (ваф. 771/1370) ва Муҳаммад Абду (1849-1905) бу фарқларни ўттизта санашган. Камолиддин Баёзий (ваф. 1078/1687) эса фарқлар сонини элликтагача олиб боради. Лекин олимлар бу хилофлар фақат лафзда, жавҳар эса тамоман бир-бирига ўхшаш, дейишган.\nИмом Абу Мансур Мотуридий ҳижрий 333 (милодий 944/945 й.) йилда, Ашъарийдан ўн йил кейин Самарқандда вафот этди ва шу ердаги Чокардиза қабристонига дафн қилинди.\nИмом Бухорий халқаро илмий тадқиқот-маркази\n Муҳаммад анвар Бадахшоний, Ақийдатут-таҳовия шарҳининг талхийси. Шайх Муҳаммад Содиқ Муҳаммад Юсуф таржимаси. “Ҳилол-Нашр” Тошкент 2015. -Б.12.


АСАБИЙЛАШИШ. Барча муаммоларни юракка яқин оласиз, ҳиссиётларингизни жиловлашингиз қийинми? Иш деганда дам олишни унутасизми? Албатта, кўнгилчанлик яхши фазилат. Аммо бу фазилатингиз ўзингизга панд бериб, юрагингизни хафа қилиб қўймасин.\nСЕМИЗЛИК. Ортиқча вазнни нима қиласиз? Имкон борича вазнингизни назорат қилинг. Семизлик, ортиқча вазндан юрак азоб чекади. Шунинг учун ҳам семиз кишиларда инфаркт бошқаларга қараганда 4 баробар кўпроқ учраши қайд этилган.\nТАМАКИ ЧЕКИШ. Сигаретани ҳузур қилиб тортаётган маҳал организмда жиддий ўзгаришлар рўй беради: қон томирларингиз торайиб, юрак уриши 10 мартагача тезлашади, организм керакли С витаминидан жудо бўлади. Натижада қон томирлар бўшашиб, юрак ҳам муддатдан аввал «қарийди». Нафас йўлига тушган никотин тананинг кислородга бўлган эҳтиёжини янада оширади. Бу эса артерияларда тиқилма (тромб) ҳосил бўлишига олиб келади.\nКиритилди: 18:26 23.11.2021. Ўқилди: 2104 марта. Фикрлар сони: 1 та.


07 июн 2020, Тошкент вақти: 14:33\nАйни пайтда унинг Ўзбекистон Миллий хавфсизлик хизмати тергов ҳибсхонасида сақланаётгани айтилмоқда.\nСобиқ иттифоқ даврида А.Рўзметов “Аэрофлот”нинг Ўзбекистон бошқармасини, СССР тарқаб кетгандан кейин “Ўзбекистон ҳаво йўллари” миллий авиакомпаниясини узоқ йиллар бошқарган. 2002 йилда авиакомпаниядаги молиявий суиистеъмолликлар учун лавозимидан четлатилган.\n“Франкфурт аэропорти менежерлари Ўзбекистоннинг юқори лавозимли мулозимини сотиб олди”, - деб ёзганди 2003 йил ноябрда Германиянинг “Шпигель” журнали “Ўзбекистон ҳаво йўллари”даги қинғирликлар ҳақидаги мақолада.\nЎшанда “Ўзбекистон ҳаво йўллари”нинг юқори мулозимлари судга ҳам тортилган ва А.Рўзметов ўша судда гувоҳ сифатида иштирок этганди.\nЛавозимидан маҳрум бўлгандан кейин А.Рўзметов Россияга кўчиб, бир муддат “Внуково” аэропортида бош директор вазифасида ишлаган.\nАйримлар А.Рўзметовни авиация соҳасида ўз ишининг устаси сифатида эслайди.\nФранцияда яшаётган инсон ҳуқуқлари ҳимоячиси Надежда Отаева сўзларига кўра, А.Рўзметовнинг сўнгги йилларда Россиядаги фаолияти тижорат билан боғлиқ бўлган. Унинг Ўзбекистонга экстрадицияси коррупциялашган ҳуқуқ-тартибот идоралари билан яқин алоқадаги бир гуруҳ тадбиркорларнинг манфаати билан боғлиқ.\n“А.Рўзметов раҳбарлигида “Ўзбекистон ҳаво йўллари” илғор авиакомпанияга айланди. Мендаги маълумотларга кўра, А.Рўзметов ҳукуматдаги айрим мансабдорларга маъқул келмай қолгани учун Ўзбеккстонни тарк этишга мажбур бўлган. Ўзбекистонда А.Рўзметов устидан тергов ғайриқонуний ўтиши эҳтимоли бор. Суднинг ўзини эса кузатиб бўлмаслиги аниқ”, - дейди Надежда Отаева.\nАвиакомпанияга раҳбарлиги даврида кўплаб ноқонуний молиявий операцияларни амалга оширганликда айбланаётган А.Рўзметов устидан тергов ва суд жараёни узоқ давом этиши кутиляпти.\nА.Рўзметов ўз фаолиятидаги ҳар бир кунни яна бир бор эслашга мажбур бўладиганга ўхшайди.


Redmi K50 сериясига оид янги маълумотлар сиздирилди - Terabayt.Uz\nБир неча ойдан бери интернет саҳифаларида Redmi K50 сериясига оид миш-мишлар тарқалмоқда. Ҳозирча компания смартфонлар тўгрисида ҳеч қандай маълумот бермади. Digital Chat Station инсайдери Redmi K50 серияси 2022 йилнинг февраль ойи охирида тақдим этилиши ҳақида хабар бермоқда.\nЎҚИНГ: 19 та Xiaomi ва Redmi смарфонлари Android 12 операцион тизимига ўтишни бошлади\nИнсайдер смартфонларнинг тақдимоти нега ушбу санада бўлиб ўтишини тахмин қилишига асос бор. Чунки аввалги Redmi K40 серияси 2021 йилнинг февраль ойида тақдим этилган эди.\nИнсайдер маълумотларига кўра, K40 серияси каби K50 линейкаси ҳам тўртта: K50, K50 Pro, K50 Pro+ ҳамда K50 Gaming смартфонларидан ташкил топади.\nRedmi K50 Pro+ модели янги Snapdragon 8 Gen1 чипи билан, K50 Pro эса Snapdragon 870 чипи билан жиҳозланади. K50 ва K50 Gaming смартфонлари эса мос равишда Dimensity 7000 ҳамда Dimensity 9000 чипи билан жиҳозланади.\nБарча смартфонлар MIUI 13 график қобиғида ишлайди ҳамда экраности бармоқ изи сканерига эга бўлади.\nRedmi K50 Gaming қурилмасига 64МП асосий камера ҳамда 5,000 мАс сиғимли аккумулятор ўрнатилса, K50 Pro+ модели 108МП асосий камера ва телефото камера билан жиҳозланади.\nШунингдек, Redmi K50 серияси 100 ватт қувватлаш технологияси ҳамда IP68 стандартига эга бўлиши тахмин қилинмоқда. Аммо ушбу имкониятлар барча смартфонларда бўлмаслиги мумкин.\nЎҚИНГ: Xiaomi 12'нинг орқа панели акс этган сурат пайдо бўлди